open-index/open-wikipedia-markdown huggingface dataset:
ജിലേബി

ജിലേബി അഥവാ ജലേബി ഒരു ഇന്ത്യൻ മധുരപലഹാരമാണ്. പല ഭാഷകളിൽ ഇതിന്റെ ഉച്ചാരണവും വിവരണവും വിവിധ രീതിയിലാണ്. (, ,  *jalebī*;  *[[Romanization of Bengali|jilapi]]*; Persian: زولبیا *zoolbia*). മൈദമാവ് കൊണ്ട് നിർമ്മിക്കുന്ന ജിലേബി, എണ്ണയിൽ പൊരിച്ചെടുത്ത് പഞ്ചസാര ലായനിയിൽ മുക്കി മധുരിപ്പിച്ചാണ്‌ തയ്യാറാക്കുന്നത്.

## വിവരണം
ജലേബി നല്ല കടുത്ത ഓറഞ്ച് നിറത്തിലാണ് സാധാരണ കണ്ടുവരുന്നത്. മഞ്ഞ നിറത്തിലും ലഭ്യമാണ്. ചിലയിടങ്ങളിൽ വെള്ള നിറത്തിലും ജലേബി ലഭ്യമാണ്. 

ഇന്ത്യയിൽ ഉത്സവങ്ങളോടനുബന്ധിച്ചാണ് ഈ മധുരപലഹാരം കൂടുതലായി ആളുകൾ ഉപയോഗിക്കുന്നത്. പാകിസ്താനിലും ഇത് വളരെ കൂടുതൽ ഉപയോഗിക്കുന്ന ഒരു പലഹാരമാണ്. ജലീബീ എന്ന പേരിലും ഇത് അറിയപ്പെടുന്നു. 

## വിവിധ രാജ്യങ്ങളിൽ
ജലേബി എന്ന വാക്ക്  പേർഷ്യൻ ഭാഷയിലെ വാക്കായ സൂൾബിയ ("zoolbia")  എന്ന വാക്കിൽ നിന്നാണ് ഉത്ഭവിച്ചതെന്ന് പറയപ്പെടുന്നു. ഈജിപ്ത്, ലെബനൻ , സിറിയ എന്നിവടങ്ങളിൽ ഇത് സലാബിയ ("zalabia") എന്ന പേരിൽ അറിയപ്പെടുന്നു. 
നേപ്പളിൽ ഇത് ജെരി (Jeri) എന്ന പേരിലുംമൊറോകോ, അൾജീരിയ , ടുണീഷ്യ എന്നിവടങ്ങളിൽ ഇത് സ്ലേബിയ (Zlebia) എന്ന പേരിലും അറിയപ്പെടുന്നു.
ലഘുചിത്രം|ജിലേബി

## കൂടുതൽ വായനക്ക്
;ഇംഗ്ലീഷ്:

**Epicure's Delectable Desserts of the World* By Asha Khatau ISBN 81-7991-119-5

## അവലംബം

## പുറത്തേക്കുള്ള കണ്ണികൾ

*Jalebi Recipe 
*Jalebi-making video 
*Emarti-making video
*Jalebi Recipe and more Indian Sweets Recipes 

വർഗ്ഗം:ഇന്ത്യൻ മധുരപലഹാരങ്ങൾ
ഫിരാഖ്

2008 ൽ  ഇന്ത്യയിൽ  ഇറങ്ങിയ ഒരു സമാന്തര ഹിന്ദി ചലച്ചിത്രമാണ്‌ ***ഫിരാഖ്*** (Hindi: फ़िराक़). നന്ദിത ദാസിന്റെ കന്നിസം‌വിധാനത്തിലുള്ള ഈ ചിത്രം, 2002 ലെ ഗുജറാത്ത് വംശഹത്യ നടന്ന് ഒരു മാസത്തിനു ശേഷമുള്ള സം‌ഭവങ്ങളെ പശ്ചാത്തലമാക്കി ഒരുക്കിയിട്ടുള്ളതാണ്‌. ഗുജറാത്ത് സം‌ഭവം ജനങ്ങളുടേ നിത്യജീവിതത്തെ എങ്ങനെ ബാധിച്ചുവെന്ന് നോക്കിക്കാണാൻ ശ്രമിക്കുകയാണ്‌ ഫിരാഖ്. "ആയിരം സംഭവ കഥകൾ" എന്നതിനെ ഉപജീവിച്ചാണ്‌ ഫിരാഖിന്റെ കഥ എന്ന് അവകാശപ്പെടുന്നു.
ഉർദുവിൽ ഫിരാഖ് എന്നതിന്‌  "വേർപാട്" , "തേട്ടം" എന്നിങ്ങനെ രണ്ടർത്ഥമുണ്ട്. 
നസ്റുദ്ദീൻ ഷാ,ദീപ്തി നാവൽ,പരേഷ് റാവൽ, രഘുഭീർ യാദവ്,സഞ്ജയ് സൂരി,ഷഹാന ഗോസ്വാമി,അമൃത സുബാഷ്,ടിസ്ക ചോപ്ര എന്നിവരാണ്‌ ചിത്രത്തിലെ പ്രധാന കഥാപാത്രങ്ങളായി വേഷമിട്ടത്. ദേശീയ,അന്തർദേശീയ തലത്തിൽ ചിത്രത്തിന്‌ നല്ല സ്വീകരണമാണ്‌ ലഭിച്ചത്. സിംഗപൂരിലെ ഏഷ്യൻ ഫെസ്റ്റിവൽ ഓഫ് ഫസ്റ്റ് ഫിലിംസ് അവാർഡ് ,അന്തർദേശീയ തെസ്സാൽനികി ഫിലിം ഫെസ്റ്റിവലിൽ പ്രത്യേക സമ്മാനം, കേരള ചലച്ചിത്ര മാമാങ്കത്തിന്റെ പുരസ്കാരം എന്നീ മൂന്ന് പുരസ്കാരങ്ങൾ  ഈ ചിത്രം നേടുകയുണ്ടായി.

## ഇതിവൃത്തം
ഗുജറാത്ത് കലാപമടങ്ങി ഒരു മാസത്തിനു ശേഷമുള്ള നിരവധി സാധാരണ ജനങ്ങളുടെ ജീവിതങ്ങൾ നിരീക്ഷിക്കുകയാണ്‌ ഫിരാഖ്. അവരിൽ ചിലർ ഇരകളും, മറ്റുചിലർ മൂകസാക്ഷികളും ഇനിയും ചിലർ കലാപത്തിനു പിന്നിലെ കുറ്റവാളികളുമാണ്‌. കലാപം ജനങ്ങളുടെ ജീവിതത്തെ എങ്ങനെ ബാധിച്ചു അല്ലെങ്കിൽ മാറ്റിമറിച്ചു എന്നതിലാണ്‌ ചിത്രം കേന്ദ്രീകരിക്കുന്നത്. കലാപ സമയത്ത് അനാഥനാക്കപ്പെട്ട മുഹ്സിൻ എന്ന മുസ്ലിംകുട്ടി തന്റെ അച്ഛനെ തിരയുകയാണ്‌. പ്രായം ചെന്ന ഒരു മുസ്ലിം ഗായകനാണ്‌  ഖാൻ സാഹിബ് (നസീറുദ്ദീൻ ഷാ). കലാപത്തെ കുറിച്ച് ആദ്യ ഘട്ടത്തിൽ വേണ്ടത്ര ബോധമില്ലങ്കിലും പിന്നീട് തനിക്ക് ചുറ്റും വളർന്നു വരൂന്ന വെറുപ്പിന്റെ തിരയിളക്കം അദ്ദേഹത്തിന്റെ ശുപാപ്തിവിശ്വാസത്തെ നഷ്ടപ്പെടുത്തുന്നു. മധ്യവയസ്കയായ ഹിന്ദു സ്ത്രീ ,ആരതി (ദീപ്തി നാവൽ), കലാപകാലത്ത്  അക്രമികളാൽ പിന്തുടരപ്പെട്ട്  തന്റെ വീട്ടിൽ സഹായത്തിനെത്തിയ മുസ്ലിം സ്ത്രീക്ക് വാതിൽ തുറന്ന് കൊടുക്കാതിരുന്നതിലുള്ള മാനസികാഘാതത്തിലാണ്‌. ആരതിയുടെ ഭർത്താവാകട്ടെ(പരേഷ് റാവൽ) കൂട്ടമാനഭംഗത്തിൽ പങ്കാളിയായ സുഹൃത്തിനെ സഹായിക്കാൻ ശ്രമിക്കുന്ന ആളുമാണ്‌.
മറ്റൊരു കഥാപാത്രമായ മുനീറ എന്ന മുസ്ലിം യുവതിയുടെ വീട് അഗ്നിക്കിരാക്കപ്പെടുകയും  തന്റെ കൂട്ടുകാരിയുടെ(അമൃത സുഭാഷ്) ഭർത്താവിനെ അതിൽ സംശയിക്കുകയും ചെയ്യുന്നു‌. ഒരു കൂട്ടം മുസ്ലിം ആണുങ്ങൾ  പ്രതികാരം വീട്ടുന്നതിനായി തോക്കുകൾ അന്വേഷിച്ചുകൊണ്ട് തങ്ങളുടെ നിസ്സഹായത മറച്ചു വെക്കാൻ ആഗ്രഹിക്കുന്നു.   കലാപസമയത്ത്  അഗ്നിക്കിരയാക്കപ്പെട്ട ഷോപ്പിന്റെ ഉടമകളായ 
സമ്പന്ന ജോഡി സമീറും (സഞ്ജയ് സൂരി) അനുവും  (ടിസ്ക ചോപ്ര) ഭയംകൊണ്ട്,ഡൽഹിക്ക് പോവാൻ ആഗ്രഹിക്കുന്നു.  ഓരോർത്തരും മറ്റുള്ളവരുടെ ജീവിതത്തിൽ ഭാഗഭാക്കാവുകയും എല്ലാവരും കലാപത്തിന്റെ കെടുതികൾ അനുഭവിക്കുകയുമാണെന്ന് ചിത്രം വിശദമാക്കുന്നു.
## പുരസ്കാരങ്ങളും അംഗീകാരങ്ങളും
2008  ഏഷ്യൻ ഫെസ്റ്റിവൽ ഓഫ് ഫസ്റ്റ് ഫിലിംസ്
*ഏറ്റവുൻ മികച്ച ചിത്രം
*ഏറ്റവും മികച്ച തിരക്കഥ
*ഏറ്റവും മികച്ച തിത്രത്തിനുള്ള "ഫോറിൻ കറസ്പോണ്ടന്റ് അസോസ്സിയേഷൻ പർപ്പിൾ ഓർക്കിഡ്"  പുരസ്കാരം
2009 അന്തർദേശീയ ചലച്ചിത്രമേള, കേരളം
*ജൂറിയുടെ പ്രത്യേക പുരസ്കാരം
2009 അന്തർദേശീയ തെസ്സലൊനികി  ചലച്ചിത്ര മേള
*പ്രത്യേക സമ്മാനം
2009 19-ആമത് സിനിക്കൊസ്റ്റ് ഫിലിം ഫെസ്റ്റിവൽ സാഞ്ചോസ് യു.എസ്.എ
*ദ മാവ്‌രിക് സ്പരിറ്റ്  പുരസ്കാരം

## പുറത്തേക്കുള്ള കണ്ണികൾ
* 
* 

വർഗ്ഗം:2008-ൽ പുറത്തിറങ്ങിയ ഹിന്ദി ചലച്ചിത്രങ്ങൾ
കോമാളി

240px|thumb|ഒരു കൂട്ടം കോമാളികൾ
രൂപത്തിലൂടെയും ഭാവത്തിലൂടെയും പെരുമാറ്റത്തിലൂടെയും മറ്റുള്ളവരെ രസിപ്പിക്കുക എന്ന ഉദ്ദേശത്തുടുകൂടി സർ‌ക്കസ്സുപോലുള്ള ബഹുജനസംബർ‌ക്കമാധ്യമങ്ങളിൽ‌ പ്രത്യക്ഷപ്പെടുന്ന കഥാപാത്രങ്ങളാണ്‌ **കോമാളികൾ‌**. മുഖത്തു വിവിധ  വർ‌ണങ്ങളിലുള്ള ചായങ്ങൾ‌ പൂശിയും പ്രത്യേകം ശ്രദ്ധിക്കപ്പെടുന്ന വേഷവിധാനങ്ങളോടുകൂടിയും കടുംനിറങ്ങളിലുള്ള വലിയ തൊപ്പികളണിഞ്ഞുമൊക്കെയാണ്‌ ഇവർ‌ വേദിയിൽ‌ പ്രത്യക്ഷപ്പെടാറുള്ളത്. കോമാളി ആരാണെന്നത് പൊതുവെ വെളിപ്പെടാതിരിക്കാനും അവരുടെ വ്യക്തിജീവിതത്തിൽ അക്കാര്യം ബാധിക്കാതിരിക്കാനുമായി ചായംതേച്ചും മറ്റും പരമാവധി ശ്രദ്ധിക്കാറാണ് പതിവ്.

സമൂഹത്തിൽ‌ കാണപ്പെടുന്ന തമാശപ്രിയരേയും പലപ്പോഴും കോമാളികളെന്നു വിളിക്കാറുണ്ട്.

## കോമാളിവാരം
സംഘടിത കോമാളികളുടെ ആദ്യത്തെ അംഗീകൃത ഗ്രൂപ്പിനുള്ള ആദരാഞ്ജലിയായി എല്ലാ വർഷവും ഓഗസ്റ്റ് ആദ്യവാരം അന്താരാഷ്ട്ര കോമാളി ദിനം ആഘോഷിക്കുന്നു.

വർഗ്ഗം:സാമൂഹികം
പള്ളിക്കുന്ന്

കണ്ണൂർ ജില്ലയിലെ ഒരു ചെറിയ നഗരം ആണ് **പള്ളിക്കുന്ന്**. ഇത് കണ്ണൂർ നഗരസഭയുടെ പുറത്താണ് സ്ഥിതി ചെയ്യുന്നത്. കണ്ണൂർ ടൌണിൽ നിന്നും മൂന്ന് കിലോമീറ്റർ ദൂരത്താണ് ഈ സ്ഥലം. ഇവിടെ കണ്ണൂർ സെൻട്രൽ ജയിൽ, ദൂരദർശൻ ആകാശവാണി എഫ്‌ എം നിലയം എന്നിവയും സ്ഥിതി ചെയ്യുന്നു. ബ്രിട്ടീഷ്‌ ഭരണ കാലത്ത് സൂപ്രണ്ട് താമസിച്ച ബംഗ്ലാവ് ഇപ്പോൾ കൃഷ്ണ മേനോൻ വനിതാ കോളേജ് ആണ്. പ്രശസ്ത ചെറുകഥാകൃത്ത് ടി. പത്മനാഭൻ പള്ളിക്കുന്നിലാണ് ജനിച്ചത്.
## സ്ഥിതിവിവരക്കണക്കുകൾ
2001-ലെ കാനേഷുമാരി പ്രകാരം പള്ളിക്കുന്നിലെ ജനസംഖ്യ 26,963 ആണ് . ഇതിൽ 47% പുരുഷന്മാരും 53% സ്ത്രീകളുമാണ്.

## അവലംബങ്ങൾ


വിഭാഗം:കണ്ണൂർ ജില്ലയിലെ ഗ്രാമങ്ങൾ
സമൂഹം

ഭാഷ,  വസ്‌ത്രധാരണരീതി,  പെരുമാറ്റചട്ടങ്ങള്‍‌,  സാംസ്‌കാരികനിലവാരം മുതലായവയുടെ പൊതുവായ വിതരണത്തിലൂടെ ദീർ‌ഘനാളായി നിലനിന്നുപോരുന്നതും, ഒരുകൂട്ടം  ആളുകൾ‌ ചില പ്രത്യേക താല്പര്യങ്ങളുടെ പേരിൽ‌ സംഘടിച്ചു പോരുന്നതുമായ ഒരു ചട്ടക്കൂടാണു  **സമൂഹം‍‌**.  ഒരു  രാജ്യാതിർ‌ത്തിക്കുള്ളിൽ‌ വസിക്കുന്നവരേയോ, ഏതെങ്കിലും  മതത്തിൽ‌ വിശ്വസിക്കുന്നവരേയോ ഏതെങ്കിലും ഒരു  സംഘടനയുടെ കീഴിൽ‌ പ്രവർ‌ത്തിക്കുന്നവരേയോ ഒക്കെ സമൂഹമെന്ന വാക്കിനാൽ‌ വിവക്ഷിക്കാവുന്നതാണ്.
വ്യത്യസ്തമായ ജാതികളും മതങ്ങളും ആചാരഷ്ടാനങ്ങളും വ്യത്യസ്ത ലിംഗവും വർണ്ണവും ഭാഷയും ശൈലിയും വസ്ത്രധാരണവും എല്ലാം അടങ്ങുന്നതാണ് സമൂഹം 

വർഗ്ഗം:സാമൂഹികം
വർഗ്ഗം:സമൂഹം
ഒക്ടോബർ 2009

**[[ഒക്ടോബർ]] [[2009]]** ആ വർഷത്തിലെ പത്താം മാസമായിരുന്നു. ഒരു വ്യാഴാഴ്ച ആരംഭിച്ച മാസം 31 ദിവസങ്ങൾക്കുശേഷം ഒരു ശനിയാഴ്ച അവസാനിച്ചു.

2009 ഒക്ടോബർ മാസം നടന്ന പ്രധാന സംഭവങ്ങൾ:

## അവലംബം


2009
*2009-10
ബർഫി

ഇന്ത്യയിൽ നിന്നുള്ള ഒരു മധുരപലഹാരമാണ് **ബർഫി**.  (Hindi: बर्फ़ी). സാധാരണ കണ്ടുവരുന്ന ബർഫി കട്ടിപാലും പഞ്ചസാരയും ചേർത്ത് ഉണ്ടാക്കുന്നതാണ്. പാലിൽ പഞ്ചസാര ചേർത്ത് കട്ടിയാകുന്ന വരെ പാകം ചെയ്തിട്ടാണ് ഇത് ഉണ്ടാക്കുന്നത്. രൂപസാദൃശ്യം മൂലം, മഞ്ഞുകട്ടി എന്നർത്ഥമുള്ള ബർഫ് എന്ന ഹിന്ദി പദത്തിൽ നിന്നാണ്‌ ബർഫി എന്ന പേരുണ്ടായത്.

ബർഫി പലതരം സ്വാദുകളിൽ ലഭ്യമാണ്. കശുവണ്ടി പരിപ്പിന്റെയും, മാങ്ങയുടെയും , പിസ്തയുടെയും രുചിയിൽ ഇത് ലഭ്യമാണ്. ഇതിന് പനീറിന്റെ ആകൃതിയുള്ളതുകൊണ്ട് ഇതിനെ ചിലപ്പോൾ ഇന്ത്യൻ ചീസ് എന്ന പേരിലും അറിയപ്പെടാറുണ്ട്.

## തരങ്ങൾ

* കേസരി പേഡ 
* കാജു ബർഫി , - അണ്ടിപ്പരിപ്പ്  ചേർത്ത ബര
* പിസ്ത ബർഫി 
*  ചം ചം ബർഫി - പിങ്ക് , വെള്ള യും കൂടി ചേർന്ന നിറമുള്ള ബർഫി.
* ദൂദ് പേഡ - 
* ചോക്കളേറ്റ് ബർഫി
* ബദാം പാക്  
* വാൽനട്ട് ബർഫി 


വർഗ്ഗം:ഇന്ത്യൻ മധുരപലഹാരങ്ങൾ
ലഡ്ഡു

ഏഷ്യൻ രാജ്യങ്ങളിലെ ഒരു മധുരപലഹാരമാണ് **ലഡ്ഡു**  (Hindi: लड्डू; Urdu: لڈو) ഇംഗ്ലീഷ്:  Laddu or Laddoo (Telugu:లడ్డు, Marathi: लाडू , kannada:ಲಾಡು , Tamil:லட்டு)  
ഇതിനു വേണ്ടിയുള്ള മാവ് തയ്യാറാക്കി പഞ്ചസാ‍ര മിശ്രിതവുമായി ചേർത്ത് വേവിച്ച് പിന്നീട് പന്തു ആകൃതിയിൽ ഉരുട്ടിയാണ് ഇത് ഉണ്ടാക്കുന്നത്. ഇന്ത്യയിലും മറ്റും സന്തോഷാവസരങ്ങളിൽ മധുരം പകരുന്ന രീതിയുണ്ട്. ലഡ്ഡുവും ജിലേബിയും പ്രധാനമായും ഈ അവസരങ്ങളിലാണ് ഭക്ഷിക്കുന്നത്. തിരുപ്പതി ക്ഷേത്രത്തിൽ വലിപ്പമേറിയ ലഡ്ഡു പ്രസാദമായി നല്കുന്നുണ്ട്. 
## പേരിനു പിന്നിൽ
ചെറിയ പന്ത് എന്നർത്ഥം വരുന്ന സംസ്കൃതത്തിലെ ലത്തിക അഥവ ലഡ്ഡുക എന്ന പദത്തിൽ നിന്നാണ് ലഡ്ഡു പരിണമിച്ചത്.
## ഉപയോഗം
ഉത്സവസമയങ്ങളിലാണ് ഈ മധുരപലഹാരം കൂടുതലായും ഉണ്ടാക്കുന്നത് . ഇന്ത്യയിലെ വിവാഹങ്ങളിലും അനുബന്ധ ചടങ്ങുകളിലും ഈ പലഹാരം ധാരാളമായി കഴിക്കുന്നു. കൂടാതെ അമ്പലങ്ങളിൽ നൈവേദ്യമായും, പ്രസാദമായും  നൽകുന്ന പതിവുണ്ട്.

 
## അവലംബം

## പുറത്തേക്കുള്ള കണ്ണികൾ
* How to make Laddu

വർഗ്ഗം:ഇന്ത്യൻ മധുരപലഹാരങ്ങൾ
വർഗ്ഗം:ഇന്ത്യൻ ഭക്ഷണവിഭവങ്ങൾ
ഫലൂഡ

ഇന്ത്യയിലെ സാധാരണ ലഭ്യമായ ഒരു പാനീയമാണ് **ഫലൂഡ** (). ഇത് പ്രധാനമായും പനിനീർ, വെർമിസെല്ലി, കിഴങ്ങിന്റെ വിത്തുകൾ എന്നിവ പാലിലോ വെള്ളത്തിലോ ചേർത്താണ് ഉണ്ടാക്കുന്നത്.  ഫലൂഡ പേർഷ്യൻ മധുരപലഹാരമായ ഫലൂഡെയിൽ (*Faloodeh*)  നിന്നാണ് ഉടലെടുത്തതെന്ന് കരുതുന്നു. മുഗൾ സാമ്രാജ്യകാലത്താണ് ഇത് ഇന്ത്യയിലേക്ക് വന്നത്. ഇതിൽ ഐസ് ക്രീമും ചേർക്കുന്ന പതിവുണ്ട്. പക്ഷേ, ഇറാൻ, അഫ്ഗാനിസ്ഥാൻ എന്നിവടങ്ങളിൽ കാണുന്ന ഫലുഡേയിൽ നിന്ന് വളരെ വ്യത്യസ്തമാണ് ഇന്ത്യയിൽ ലഭിക്കുന്ന ഫലൂഡ. ഇതിൽ പ്രധാന ഘടകം വെർമിസെല്ലി ആണ്. കൂടാതെ മാങ്ങ, ചോക്കളേറ്റ് എന്നീ ഫ്ലേവറുകളിലും ഫലൂഡ ലഭ്യമാണ്. ഗോതമ്പ്, ആരോറൂട്ട്, കോൺസ്റ്റാർച്ച്, അല്ലെങ്കിൽ  ചൗവ്വരി തുടങ്ങിയവയിൽ നിന്നാണ് ഫലൂഡ ഉണ്ടാക്കാൻ ഉപയോഗിക്കുന്ന വെർമിസെല്ലി നിർമ്മിക്കുന്നത്. 

പഞ്ചാബ്, പാകിസ്താൻ, ബംഗ്ലാദേശ്, ശ്രീലങ്ക, മ്യാന്മാർ,  ഗൾഫ്  രാജ്യങ്ങളിൽ ഇത് ഒരു വേനൽക്കാല പാനീയമായിട്ടാണ് ഉപയോഗിക്കുന്നത്. പൊതുവെ ഹോട്ടലുകളിലും, ബീച്ചുകളിലെ സ്റ്റാളുകളിൽ ഇത് ലഭ്യമാണ്. ഇതിന്റെ മറ്റൊരു തരമായ ഫലൂഡ കുൾഫിയും ഇന്ത്യയിൽ പലയിടങ്ങളിലും ലഭ്യമാണ്. ഇതിൽ ഫലൂഡയും കുൾഫിയും ഒന്നിച്ച് ഉണ്ടാക്കുന്നു. 

## അവലംബം

വർഗ്ഗം:പാനീയങ്ങൾ
കീമ

തെക്കേ ഏഷ്യയിൽ പ്രധാനമായും ഇന്ത്യ , പാകിസ്താൻ എന്നിവിടങ്ങളിൽ ലഭിക്കുന്ന ഒരു ഭക്ഷണമാണ് **കീമ**. (, , ; ; ഈ പദത്തിന്റെ അർത്ഥം ചെറുതായി അരിഞ്ഞ ഇറച്ചി എന്നാണ്.  ഇതിൽ പ്രധാനമായും ഉപയോഗിക്കുന്നത് ആട്ടിറച്ചി ആണ്. ഗ്രീൻ പീസ്, ഉരുളക്കിഴങ്ങ് എന്നിവയും ഇതിന്റെ കൂടെ അരിഞ്ഞ് ചേർക്കുന്നു. ആട്ടിറച്ചി കൂടെ മറ്റ് സാധാരണ കഴിക്കുന്ന ഇറച്ചികൾ കൊണ്ടും കീമ തയ്യാ‍റാക്കാറുണ്ട്. ഇറച്ചി വേവിക്കുകയോ പൊരിക്കുകയോ ചെയ്തതിനു ശേഷം ഇത് ചെറുതായി അരിഞ്ഞ് കബാബ് രൂപത്തിലും ഇത് തയ്യാറാക്കാറുണ്ട്. 
ചില സ്ഥലങ്ങളിൽ കീമ സമോസക്കകത്തും, നാൻ, പറോട്ട എന്നിവക്കകത്തും സ്റ്റഫ് ചെയ്ത് കഴിക്കാറുണ്ട്. 

## ആവശ്യമുള്ള സാധനങ്ങൾ
അരിഞ്ഞ ഇറച്ചി, നെയ്യ് അല്ലെങ്കിൽ വെണ്ണ, സവാള, വെളുത്തുള്ളി, ഇഞ്ചി കൂടാതെ സുഗന്ധവ്യഞ്ജനങ്ങളായ കറുവപ്പട്ട, കരയാമ്പു എന്നിവയും ചേർക്കുന്നു. ചില തരങ്ങളിൽ പീസ്, ഉരുളക്കിഴങ്ങ്, ആടിന്റെ കരൾ അരിഞ്ഞത് എന്നിവയും ചേർക്കാറുണ്ട്. 

## തയ്യാറാക്കുന്ന വിധം
അരിഞ്ഞ ഇറച്ചി ആദ്യം വേവിച്ച്, ബ്രൌൺ നിറം ആകുന്നത് വരെ ഫ്രൈ ചെയ്യുന്നു. പിന്നീട് സവാള, വെളുത്തുള്ളി, ഇഞ്ചി, പച്ചമുളക് എന്നിവ അരിഞ്ഞ് നെയ്യിൽ ഫ്രൈ ചെയ്ത് എടുക്കുന്നു. ഇതിലേക്ക് സുഗന്ധവ്യഞ്ജനങ്ങളുടെ മ്രിശ്രിതവും ചേർക്കുന്നു. ഇതിനു ശേഷം വേവിച്ച ഇറച്ചി തൈര്, പീസ്  എന്നിവയോടൊപ്പം ചേർക്കുന്നു. 15-20 മിനുറ്റ് വേവിച്ചതിനു ശേഷം വിളമ്പാവുന്നതാണ്. 

## പുറത്തേക്കുള്ള കണ്ണികൾ
*Traditional Keema Recipes & Videos from Indian subcontinent 

## അവലംബം
ഊത്തപ്പം

[thumb|220px| [Varanasi|വരാണസിയിൽ നിന്നുള്ള ഒരു ദൃശ്യം]]

തെക്കെ ഇന്ത്യയിൽ പ്രധാനമായും തമിഴ്‌നാട്ടിൽ നിന്നുള്ള ഒരു ഭക്ഷണവിഭവമാണ് **ഊത്തപ്പം** (Tamil: ஊத்தப்பம்) (Telugu:ఉతప్పం ) (). ദോശയുടെ പോലെ തന്നെ ഇരിക്കുന്ന ഒരു വിഭവമാണ് ഇത്. ഇതിന്റെ മാവ് ഉണ്ടാക്കുന്ന ഉഴുന്ന്, അരി 1:3 എന്ന അനുപാതത്തിൽ ചേർത്താണ് ഉണ്ടാക്കുന്നത്. . ഊത്തപ്പം ദോശയിൽ നിന്ന് വ്യത്യസ്തമായി നല്ല കട്ടിയിലാണ് ഉണ്ടാക്കുന്നത്. ദോശ ഉണ്ടാക്കുന്നതുപോലെ തട്ടിൽ മാവ് പരത്തിയാണ് ഉത്തപ്പവും ഉണ്ടാക്കുന്നത്. ഇതിന്റെ മുകളിൽ പിന്നീട് തക്കാളി, സവാള എന്നിവ ചെറുതായി അരിഞ്ഞ മിശ്രിതം രുചിക്ക് വേണ്ടി ചേർക്കുന്നു. 
## തരങ്ങൾ
ഇതിന്റെ പല തരങ്ങളിൽ തക്കാളി, സവാള മിശ്രിതത്തിനു പകരം തേങ്ങയും ചേർക്കാറുണ്ട്. കൂടാതെ ചില തരങ്ങളിൽ പച്ചക്കറികളും മിശ്രിതമായി ചേർക്കുന്നു. 
വിദേശങ്ങളിൽ ഉത്തപ്പം ഇന്ത്യൻ പിറ്റ്‌സ എന്ന പേരിലും അറിയപ്പെടുന്നു. 

മാവ് അരിയും ഉഴുന്നും മറ്റും തയ്യാറാക്കുന്നത് ഒഴിവാക്കി പെട്ടെന്നുണ്ടാക്കുന്ന രീതിയിൽ ഇതിന്റെ മാവ് മിശ്രിതം സാ‍ധാരണ ലഭ്യമാണ്. 
ഒരു സാധാരണ വലിപ്പമുള്ള ഉത്തപ്പത്തിൽ 180 കലോറി അടങ്ങുന്നുണ്ടെന്നാണ് കണക്കാക്കുന്നത്. ഇതിന്റെ കൂടെ സാധാരണ കഴിക്കാൻ കൂട്ടുന്നത് സാമ്പാർ, തേങ്ങ ചട്‌ണി എന്നിവയാണ്. 

## പുറത്തേക്കുള്ള കണ്ണികൾ

Recipe for Uttapam

വർഗ്ഗം:ഭക്ഷണപദാർത്ഥങ്ങൾ
സമോസ

ഇന്ത്യയിൽ പൊതുവെ കാണപ്പെടുന്ന ഒരു പലഹാരമാണ് **സമോസ**. ഏഷ്യയിൽ മിക്ക രാജ്യങ്ങളിലും ഇത് ലഭ്യമാണ് . പല സ്ഥലങ്ങളിൽ ഇത് പല പേരിൽ അറിയപ്പെടുന്നു. ഓരോ സ്ഥലത്തിനനുസരിച്ച് ഇതിന്റെ രുചിയും, ഘടകങ്ങളും വ്യത്യസ്തമായി കാണപ്പെടുന്നു. അറബിയിൽ ഇത് സംബുക് ( **sambusak**) (), എന്നും തെക്കെ ഏഷ്യയിൽ ഇത് സമൊസ ( **samosa**)  () ,(, ), ടർക്കിയിൽ ഇത് സംസ എന്നും ( **samsa** ) () (, ; , , , ), സോമാലിയയിൽ ഇത് സംബൂസ (**sambusa**) എന്നും  () അറിയപ്പെടുന്നു. 
ഇത് സാധാരണ ത്രികോണ ആകൃതിയിലാണ് ഉണ്ടാക്കുന്നത്. ഇതിന്റെ അകത്ത് സാധാരണ ഉരുളക്കിഴങ്ങ്, സവാള എന്നിവയുടെ ഒരു മിശ്രിതമാണ് സ്റ്റഫ് ചെയ്യുന്നത്. പക്ഷേ പല സ്ഥലങ്ങളിൽ പല തരത്തിലുള്ള മിശ്രിതങ്ങൾ ചേർത്ത സമോസകൾ ലഭ്യമാണ്. പനീർ, ഇറച്ചി, മീൻ എന്നിവയും ചേർത്തുള്ള സമൊസകളും ലഭ്യമാണ്. തക്കാളി സോസിനൊപ്പമോ, ചട്ണിക്കൊപ്പമോ ആണ് സമോസ സാധാരണയായി വിളമ്പാറ്.

## ചിത്രശാല



File:Samosa_-_സമോസ.JPG|സമോസ
File:Samosa with sauce available at Indian Coffee Houses in Kerala .jpg|thumb| ഇന്ത്യൻ കോഫീ ഹൗസിലെ സമോസ 


## അവലംബം

## പുറത്തേക്കുള്ള കണ്ണികൾ

* Samosa Recipe A site dedicated to samosa recipes.
* Samosa Recipe  Learn how to make Samosas.
* The Samosa Diaspora  describes similar foods around the world
* 
* The Samosa Connection for a culinary history
* Video demonstration to make a samosa
*Traditional Sambusak Recipe and Video Tutorial
* Meat Sambusak Recipe
* Cheese Sambusak Recipe
* International Food Recipes
* 

വർഗ്ഗം:ഇന്ത്യൻ ലഘുഭക്ഷണങ്ങൾ
വർഗ്ഗം:ചെറുകടികൾ
കളർ കോഡിങ്ങ്

വിവിധതരം ഇലക്ട്രോണിക് ഘടകഭാഗങ്ങളുടെ മൂല്യങ്ങളയോ സ്ഥാനക്രമത്തെയോ കാണിക്കുന്നതിനു വേണ്ടി നിറങ്ങൾ ഉപയോഗിക്കുന്ന രീതിയാണ്‌ **കളർ കോഡിങ്ങ്** എന്നറിയപ്പെടുന്നത്. ഇത് വളരെ സാധാരണയായി ഉപയോഗിക്കുന്നത് പ്രതിരോധകങ്ങളുടെ (resistor) മൂല്യത്തെ കാണിക്കുന്നതിനു വേണ്ടിയാണ്. 

ഇപ്പോൾ  ഇലക്ട്രോണിക് ഇന്റസ്ട്രീസ് അല്ലയൻസ് ഭാഗമായി തീർന്ന റേഡിയോ മാനുഫക്ചേർസ്  അസോസിയേഷൻ  എന്ന സ്ഥാപനം 1920 കളിലാണ് കളർകോഡിങ്ങ് വികസിപ്പിച്ചെടുത്തത്. EIA-RS-279  എന്ന പേരിൽ പ്രസിദ്ധീകരിച്ച  ഈ മാനദണ്ഡം  ഇപ്പോൾ  IEC 60062 എന്ന  പേരിലാണ് അറിയപ്പെടുന്നത്. വളരെ എളുപ്പത്തിലും കുറഞ്ഞ നിർമ്മാണ ചിലവിലും ഇതു വളരെ  ചെറിയ ഇലക്ട്രോണിക് ഘടകഭാഗങ്ങളിൽ പതിപ്പിക്കമെന്നതു ഇതിന്റെ ഒരു മേന്മയാണ് .

## പ്രതിരോധകങ്ങളിലെ കളർകോഡിങ്ങ് ചെയ്യുന്ന വിധം
thumb|250px|ഒരു 100 kΩ, 5% പ്രതിരോധകം.
frame|right|ഒരു കറുത്ത വർണ്ണനാട മാത്രമുള്ള 0Ω പ്രതിരോധകം.

ഇടത് നിന്ന് വലത്തേയ്ക്ക് ക്രമമായി A, B, C, D നിറം കൊടുത്തിരിക്കുന്ന ഒരു പ്രതിരോധകത്തിന്റെ ചിത്രം
പ്രമാണം:4-Band Resistor ml.svg

വർണ്ണ  നാടകളിൽ  ഒന്നാമത്തെ  നാട കാണിക്കുന്നത് പത്തിന്റെ സ്ഥാനത്തെ  അക്കത്തിന്റേയും രണ്ടാമത്തെ നാട ഒറ്റയുടെ സ്ഥാനത്തെ  അക്കത്തിന്റേയും മൂല്യങ്ങളാണ്. ഇങ്ങനെ കിട്ടുന്ന സംഖ്യയെ മൂന്നാമത്തെ വർണ്ണനാടയുടെ മൂല്യം പത്തിന്റെ കൃത്യങ്കമായി എഴുതി കിട്ടുന്ന സംഖ്യ കൊണ്ട് ഗുണിച്ചാൽ യഥാർത്ത മൂല്യം കിട്ടും.

ഉദാഹരണത്തിന്  മഞ്ഞ, വയലറ്റ്, ചുവപ്പ്, സ്വർണ്ണ നിറം എന്നീ വർണ്ണ നാടകളാണ് ഒരു പ്രധിരോധത്തിൽ ഉള്ളത് എങ്കിൽ, മഞ്ഞയുടെ മൂല്യമായ 4 വയലറ്റിന്റെ മൂല്യമായ 7 എന്നിവ ചേർത്ത് 47 എന്നു കിട്ടുന്നു. ഇനി ചുവപ്പിന്റെ മൂല്യമായ 2 പത്തിന്റെ കൃത്യങ്കമായി എഴുതുക അപ്പോൾ 102 = 100 (10 ഘാതം 2) എന്നു കിട്ടുന്നു. ആദ്യം കിട്ടിയ 47 എന്ന സംഖ്യയെ ഈ 100 കൊണ്ട് ഗുണിക്കുക. അപ്പോൾ 4700 ഓം അഥവാ 4.7 കിലോ ഓം എന്നു കിട്ടുന്നു.
EN 60062:2005 മാനദണ്ഡം പ്രകാരമുള്ള നിറങ്ങളും അവയുടെ മൂല്യങ്ങളും താഴെ കൊടുക്കുന്നു.

കളർകോഡിങ്ങ് എളുപ്പത്തിൽ ഓർത്തിരിക്കാൻ BB ROY in Great Britain and VGW എന്നു മാത്രം ഓർത്താൽ മതി. അതിലെ ഓരോ ക്യപ്പിറ്റൽ അക്ഷരങ്ങളും 0 മുതൽ 9 വരെയുള്ള കോഡുകളെ പ്രതിനിധീകരിക്കുന്നു.
B - black =0, B - brown=1, R - red=2, O - orange=3 Y - yellow= 4, G - green=5, B - blue= 6, V - violet=7, G - grey=8, W - white=9

## ഇതും കാണുക
പ്രതിരോധം

പ്രതിരോധകം

വർഗ്ഗം:ഇലക്ട്രോണിക്സ്
വട

ഒരു എരിവുള്ള തെന്നിന്ത്യൻ  ഭക്ഷണപദാർഥമാണ് **വട**.  (IAST: vaḍa, തമിഴ്: வடை, , തുളു: ವಡೆ, ). വടൈ എന്നും ഇത് അറിയപ്പെടുന്നു.

## വിവരണം
വട സാധാരണ രീതിയിൽ വൃത്താകൃതിയിലാണ് തയ്യാറാക്കുന്നത്. സാധാരണ രീതിയിൽ 5 മുതൽ 8 സെ.മി വരെ വ്യാസത്തിലാണ് ലഭ്യമായത്. ഇതിന്റെ പ്രധാന ഘടകങ്ങൾ പരിപ്പ്, പയർ, ഉഴുന്ന്, ഉരുളക്കിഴങ്ങ് എന്നിവയാണ്. തെക്കെ ഇന്ത്യയിലെ ഒരു തനതായ ഭക്ഷണമായി വട കണക്കാക്കപ്പെടുന്നു. ഇത് സാധാരണ രീതിയിൽ വീടുകളിൽ ഉണ്ടാക്കാറുണ്ടെങ്കിലും ഒരു ഹോട്ടൽ ഭക്ഷണമായിട്ടാണ് പൊതുവെ ലഭ്യമായിട്ടുള്ളത്. തമിഴ്നാട്ടിൽ പ്രാതൽ ഭക്ഷണമായിട്ടാണ് ഇത് പ്രധാനമായും കഴിക്കുന്നത്. കേരളത്തിൽ വൈകുന്നേരത്തെ ചായയോടൊപ്പം ഇടഭക്ഷണമായും കഴിക്കുന്നു.

## തരങ്ങൾ

വടകളിൽ തന്നെ പല തരം വടകൾ ലഭ്യമാണ്. 

* ഉഴുന്നു വട (തമിഴ്: உளுந்து வடை). ഉദിന വട (കന്നട: ವಡೆ) - ഇത് ഉണ്ടാക്കുന്നത് ഉഴുന്ന് ഉപയോഗിച്ചാണ്. വൃത്താകൃതിയിൽ നടുക്ക് ഒരു തുളയുള്ള  ആകൃതിയിലാണ് ഇത് കാണപ്പെടുന്നത്. ഇതാണ് തെന്നിന്ത്യയിൽ ധാരാളമായി കാണുന്നതും. . തമിഴ് നാട്ടിൽ ഇതിനെ മേദു വടൈ എന്നും പറയുന്നു. (Tamil மெது வடை, or "soft vadai").

*പരിപ്പ് വട -  പരുപ്പു വടൈ (Tamil: பருப்பு வடை). ഇതിന്റെ പ്രധാന ഘടകം തുവര പരിപ്പാണ്. ഇത് പരിപൂർണ്ണ വൃത്താകൃതിയിലാണ് ഉണ്ടാക്കുന്നത്. തമിഴ് നാട്ടിൽ ഇതിന്റെ *ആമൈ വടൈ*  (Tamil ஆமை வடை, or "turtle-vadai")  എന്നും അറിയപ്പെടുന്നു.   കേരളത്തിലെ ഹോട്ടലുകളിലും തെരുവു തട്ടുകടകളിലും ലഭ്യമുള്ള ഒരു പലഹാരമാണ് ഇത്. 
*മുളകുവട - ഉഴുന്നുവടയുടെ ഒരു വകഭേദമാണിത്. മൈദയും മുളകും സവാളയുമാണ് പ്രധാന ചേരുവകൾ
*സോയാവട,ഉള്ളിപ്പക്കാവട,മുട്ടവട,കപ്പവട,ചെറുപയർ വട,കോഴി വട എന്നിവയാണ് വടയുടെ മറ്റ് വകഭേദങ്ങൾ 

## അവലംബം

## പുറത്തേക്കുള്ള കണ്ണികൾ
*Various varieties of Vadai 
*One Page Cookbook - Vada

വർഗ്ഗം:ഇന്ത്യൻ ലഘുഭക്ഷണങ്ങൾ
മാധവൻ നായർ (വിവക്ഷകൾ)

*കെ. മാധവൻ നായർ - സ്വാതന്ത്ര്യസമരസേനാനിയും മാതൃഭൂമി പത്രത്തിന്റെ ആദ്യകാലപ്രവർത്തകരിൽ ഒരാളുമായ ദേശീയവാദി.
*വി. മാധവൻ നായർ -  ബാലസാഹിത്യകാരൻ *മാലി*
*ജി. മാധവൻ നായർ -  ഇന്ത്യൻ ബഹിരാകാശ ഗവേഷകൻ
ആദവൻ

സൂര്യ ശിവകുമാർ നായകനായി അഭിനയിക്കുന്ന തമിഴ് ആക്ഷൻ-ത്രില്ലർ തമിഴ് ചലച്ചിത്രമാണ് ***ആദവൻ***. 2009-ലെ ദീപാവലിദിനത്തിലാണ്‌ ഈ ചിത്രം പുറത്തിറങ്ങിയത്. കെ. എസ്. രവികുമാർ ആണ് ചിത്രത്തിന്റെ സം‌വിധായകൻ. ഈ ചിത്രത്തിൽ നയൻതാരയാണ് നായികയായി അഭിനയിക്കുന്നത്. ചിത്രത്തിന് സംഗീതം നൽകിയിരിക്കുന്നത് ഹാരിസ് ജയരാജും നിർമ്മാണം നിർവഹിച്ചിരിക്കുന്നത് ഉദ്യനിധി സ്റ്റാലിനുമാണ്. ആണ്. 28 കോടി രൂപ മുടക്കിയാണ് ചിത്രം നിർമ്മിച്ചത്.

വർഗ്ഗം:2009-ൽ പുറത്തിറങ്ങിയ തമിഴ് ചലച്ചിത്രങ്ങൾ
മടിക്കൈ ഗ്രാമപഞ്ചായത്ത്

കാസർഗോഡ് ജില്ലയിലെ ഹോസ്ദുർഗ്ഗ് താലൂക്കിലെ ഒരു ഗ്രാമപഞ്ചായത്താണ്‌ **മടിക്കൈ ഗ്രാമപഞ്ചായത്ത്**. ഈ ഗ്രാമപഞ്ചായത്ത് കാഞ്ഞങ്ങാട് ബ്ലോക്കിലാണ്‌ സ്ഥിതി ചെയ്യുന്നത്. പണ്ട് ദക്ഷിണ കർണ്ണാടക ജില്ലയുടെ ഭാഗമായിരുന്നു.

മടിക്കൈ *കമ്മ്യൂണിസ്റ്റുകാരുടെ മോസ്കോ* എന്നറിയപ്പെടുന്നു. പ്രകൃതിരമണീയമായ ഈ സ്ഥലം കുന്നും മലകളും കാടും കാട്ടരുവികളും നിറഞ്ഞതും വികസനസാധ്യതയേറിയതുമാണ്‌. ദേശീയ പ്രസ്ഥാനത്തിലും കർഷക പോരാട്ടങ്ങളിലും നേതൃത്വപരമായ പങ്കുവഹിച്ച വലിയ ഒരു ചരിത്ര പശ്ചാത്തലം ഈ ഗ്രാമത്തിനുണ്ട്. ഗ്രാമസമ്പത്തിന്റെ വലിപ്പം അറിഞ്ഞുള്ള ഫ്യൂഡൽ വ്യവസ്ഥയുടെ തിക്ത ഫലം പണ്ടുമുതലേ അനുഭവിച്ചവരായിരുന്നു മടിക്കൈയിലെ ജനങ്ങൾ. 

മടിക്കൈയുടെ പേരുമായി ബന്ധപ്പെട്ട് പല ഐതിഹ്യങ്ങളും ഉണ്ട്. പണ്ടുമുതൽക്ക് തന്നെ ഈ പഞ്ചായത്തിലെ എരിക്കുളത്ത് വലിയതോതിൽ മൺപാത്ര നിർമ്മാണം ഉണ്ടായിരുന്നു. മൺപാത്രം എന്ന് അർത്ഥമാക്കുന്ന 'മട്ക്ക' എന്ന കന്നഡ പദത്തിൽ നിന്നാണ് 'മടിക്കൈ' എന്ന പേര് ഉണ്ടായതെന്നാണ് പൊതുവെ അംഗീകരിച്ചിരിക്കുന്നത്. പൂത്തക്കാലാണ് മടിക്കൈയുടെ സാംസ്കാരിക തലസ്ഥാനം. 

ഏച്ചിക്കാനത്തെ ജന്മിയെ മുട്ടുകുത്തിച്ചാണ് മടിക്കൈയിൽ കമ്മ്യൂണിസ്റ്റ് ഭരണം നിലവിൽ വന്നത്. ആദ്യ കാലത്ത് കോൺ​ഗ്രസും പി.എസ്.യും എസ്.എസ്.പിയും പോലെയുള്ള ഒട്ടേറെ രാഷ്ട്രീയ എതിരാളികൾ ഉണ്ടായിരുന്നെങ്കിലും അവയെല്ലാം ഇന്ന് അപ്രസക്തമായി. വാഴക്കോട്, കാരാക്കോട്, ഏച്ചിക്കാനം ഭാ​ഗങ്ങളിൽ ജന്മിയുടെ ആശ്രിതർ ആദ്യകാലത്ത് കമ്മ്യൂണിസത്തെ എതിർക്കാൻ കോൺ​ഗ്രസിന് പിന്നിൽ അണിനിരന്നു. പിന്നീട് ജനസംഘത്തിലേക്കും പിൽക്കാലത്ത് ബിജെപിയിലേക്കുമെത്തി. ഇന്ന് ഈ മേഖലകളാണ് ഇന്ന് മടിക്കൈയിൽ ഏറ്റവും അവികിസിതമായി കിടക്കുന്നത്. റവന്യൂ ഭൂമികൾ ഏറെയുണ്ടെങ്കിലും ആ മേഖലയിൽ കാര്യമായ വികസനം ഉണ്ടാക്കാൻ ഇന്നും സാധിച്ചിട്ടില്ല. കൃഷിയും കൂലിപ്പണിയുമാണ് ജനങ്ങളുടെ പ്രധാന വരുമാന മാർ​ഗം. ​ഗൾഫ് ജോലിയെ ആശ്രിയിച്ച് ഓരോ കുടുംബങ്ങളിൽ നിന്നും ഒരാളെങ്കിലുമുണ്ട്. ഒരു കാലത്ത് ശക്തമായിരുന്ന ദിനേശ് ബീഡി വ്യവസായം തകർന്നതോടെ ആ സ്ഥാനത്ത് ഇന്ന് തൊഴിലുറപ്പായി. 

## പ്രധാന വിദ്യാഭ്യാസസ്ഥാപനങ്ങൾ
#കക്കാട്ട് ഗവ.ഹയർ സെക്കന്ററി സ്കൂൾ
#ഗവ.ഹയർ സെക്കന്ററി സ്ക്കൂൾ മടിക്കൈ
#ഗവ.വൊക്കേഷണൽ ഹയർ സെക്കന്ററി സ്ക്കൂൾ മടിക്കൈ-2
#മടിക്കൈ മോഡൽ കോളേജ്
#ഐ.ടി.ഐ എരിക്കുളം
#ഗവ.ഹൈസ്ക്കൂൾ കാഞ്ഞിരപ്പൊയിൽ
#ഗവ.യു.പി.സ്ക്കൂൾ മടിക്കൈ ആലംപാടി(എരിക്കുളം) 
#ഗവ.എൽ.പി.സ്ക്കൂൾ മലപ്പച്ചേരി
#ഗവ.യു.പി.സ്ക്കൂൾ പൂത്തക്കാൽ

## അതിരുകൾ
*തെക്ക്‌ - നീലേശ്വരം നഗരസഭയും കിനാനൂർ-കരിന്തളം പഞ്ചായത്തും
*വടക്ക് - പുല്ലൂർ പെരിയ, കോടോം ബേളൂർ പഞ്ചായത്തുകൾ
*കിഴക്ക് - കിനാനൂർ -കരിന്തളം, കോടോം ബേളൂർ പഞ്ചായത്തുകൾ
*പടിഞ്ഞാറ് - കാഞ്ഞങ്ങാട് നഗരസഭയും അജാനൂർ പഞ്ചായത്തും

## വാർഡുകൾ
# വാഴക്കോട്
# ഏച്ചിക്കാനം
# വെള്ളാച്ചേരി
# ആലംപാടി
# കാഞ്ഞിരപ്പൊയിൽ
# മലപ്പച്ചേരി
# ചെരണത്തല
# കോളിക്കുന്ന്
# എരിക്കുളം
# ബങ്കളം
# കക്കാട്ട്
# അടുക്കത്തുപറമ്പ്
# ചാളക്കടവ്
# കീക്കാംകോട്ട്
# അമ്പലത്തുകര
## പഞ്ചായത്ത് പ്രസിഡണ്ടുമാർ
#അപ്പുക്കാരണവർ
#മടിക്കൈ കുഞ്ഞിക്കണ്ണൻ
#കെ.എം.കുഞ്ഞിക്കണ്ണൻ
#കെ.വി.കുമാരൻ
#പി.ബേബി
#എം.രാജൻ
#എസ്.പ്രീത
#സി.പ്രഭാകരൻ
#എസ്.പ്രീത

## അവലംബം

*http://www.trend.kerala.gov.in  
*http://lsgkerala.in/madikaipanchayat 
*Census data 2001

## ഇതും കാണുക
#കേരളത്തിലെ ഗ്രാമപഞ്ചായത്തുകളുടെ പട്ടിക
#കാസർഗോഡ് ജില്ലയിലെ ഗ്രാമപഞ്ചായത്തുകൾ‌

വർഗ്ഗം:കാസർഗോഡ് ജില്ലയിലെ ഗ്രാമപഞ്ചായത്തുകൾ
തലക്കൽ ചന്തു

പഴശ്ശിരാജയുടെ കുറിച്ച്യപ്പടയുടെ പടത്തലവനായിരുന്നു **തലക്കൽ ചന്തു**. വയനാടൻ കാടുകളിൽ ബ്രിട്ടിഷ്‌ പട്ടാളവുമായിട്ടുള്ള ഒളിപ്പോരുകളുമായി ബന്ധപ്പെട്ടാണ് അദ്ദേഹം അറിയപ്പെടുന്നത്.

## പനമരം മിലിറ്ററി പോസ്റ്റ് ആക്രമണം

തലക്കൽ ചന്തു പങ്കെടുത്ത  ഏറ്റവും പ്രധാനപ്പെട്ട പോരാട്ടം നടന്നത് 1802 ഒക്ടോബർ 11 ന് വയനാട്ടിലെ പനമരത്ത് വച്ചായിരുന്നു . അവിടെ സ്ഥിതി ചെയ്തിരുന്ന ബ്രിട്ടീഷ് മിലിറ്ററി പോസ്റ്റ്  ചന്തുവിന്റെയും , എടച്ചേന കുങ്കന്റെയും നേതൃത്വത്തിൽ 150കുറിച്യപ്പടയാളികളടങ്ങുന്ന സംഘം വളഞ്ഞു. ക്യാപ്റ്റൻ ഡിക്കൻസൻ്റെ നേതൃത്വത്തിലുണ്ടായിരുന്ന ബറ്റാലിയനിലെ 70 പട്ടാളക്കാരാണ് അവിടെ ക്യാമ്പ് ചെയ്തിരുന്നത്. ഏറ്റുമുട്ടലിൽ ഡിക്കൻസൻ ഉൾപ്പെടെ മുഴുവൻ ബ്രിട്ടീഷ് സൈനികരും   കൊല്ലപ്പെട്ടു. 

112 തോക്കുകൾ, ആറു പെട്ടി വെടിക്കോപ്പുകൾ ,6000 രൂപ എന്നിവ കൈക്കലാക്കിയശേഷം മിലിറ്ററി പോസ്റ്റിന്റെ എല്ലാ കെട്ടിടങ്ങളും കുറിച്യപ്പടയാളികൾ അഗ്നിക്കിരയാക്കി.ആ സംഘത്തിലെ 5 പേർക്കാണ് ജീവഹാനി സംഭവിച്ചത്.(1)

1805 നവംബർ 15-ന്‌ ചന്തു ബ്രിട്ടിഷുകാരുടെ പിടിയിൽപ്പെട്ടു. ബ്രിട്ടിഷ്‌ സൈന്യം അദ്ദേഹത്തെ സൈനിക താവളത്തിന് സമീപം ഉണ്ടായിരുന്ന കോളിമരച്ചുവട്ടിൽ വച്ച് ഗളഛേദം ചെയ്തു

## തലക്കൽ ചന്തു സ്മാരകം
പഴശ്ശിരാജയോടൊപ്പം നിന്ന് ബ്രിട്ടീഷുകാർക്കെതിരെ പോരാടിയ ചന്തുവിന്റെ രക്തസാക്ഷിത്വത്തിന്റെ സ്മരണക്കായി സർക്കാർ സ്മാരകം സ്ഥാപിച്ചു. മരണം സംഭവിച്ച് 207 വർഷങ്ങൾക്കു ശേഷമാണ് വയനാട്ടിലെ പനമരം കോട്ടയിലെ കോളിമരത്തിനു സമീപം ബ്രിട്ടീഷുകാർ കഴുത്തറത്തുകൊന്ന ചന്തുവിനായി അവിടെത്തന്നെ സ്മാരകം നിർമ്മിച്ചത്.

എം.ഐ. ഷാനവാസ് എം.പി.യുടെ പ്രാദേശിക വികസനഫണ്ടിൽ നിന്നും 16 ലക്ഷം രൂപ മുതൽമുടക്കിയാണ് സ്മാരകം നിർമ്മിച്ചത്. കേന്ദ്രമന്ത്രി കെ.സി. വേണുഗോപാൽ സ്മാരകം ഉദ്ഘാടനം നിർവഹിച്ചു. പഴശ്ശിരാജാ ചലച്ചിത്രത്തിൽ ചന്തുവായി അഭിനയിച്ച മനോജ് കെ. ജയനും ചടങ്ങിൽ പങ്കെടുത്തു.

1982 മുതൽ കിർടാഡ്സ് കേരളത്തിലെ പട്ടികവർഗ്ഗവിഭാഗങ്ങൾക്കായി തലക്കൽ ചന്തു സ്മാരക അമ്പെയ്ത്തുമത്സരം നടത്തിവരുന്നുണ്ട്. പഴശ്ശിയുടെ ചരിത്രം അടിസ്ഥാനമാക്കി 2009-ൽ പുറത്തിറങ്ങിയ പഴശ്ശിരാജ എന്ന ചിത്രത്തിൽ മനോജ് കെ. ജയൻ തലക്കൽ ചന്തുവിന്റെ കഥാപാത്രം അവതരിപ്പിച്ചു.

## അവലംബം
1 വില്യം ലോഗൻ, മലബാർ മാന്വൽ, വിവ. ടി.വി കൃഷ്ണൻ, പുറം594-595, മാതൃഭൂമി ബുക്സ് , 2004
## ഇതും കാണുക
* പഴശ്ശിരാജ (ചലച്ചിത്രം)

വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ
വർഗ്ഗം: 1805-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:നവംബർ 15-ന് മരിച്ചവർ

വർഗ്ഗം:ഇന്ത്യൻ സ്വാതന്ത്ര്യസമരസേനാനികൾ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ

വർഗ്ഗം:കേരളത്തിലെ സ്വാതന്ത്ര്യ സമര സേനാനികൾ
ഗ്രഹാം സ്റ്റെയ്ൻസ്

ഓസ്ട്രേലിയക്കാരനായ ഒരു സുവിശേഷകനും ഇന്ത്യയിൽ കുഷ്ഠരോഗികളുടെയും ആദിവാസികളുടെയും ഇടയിൽ പ്രവർത്തിച്ചിരുന്ന **ഗ്രഹാം സ്റ്റുവർട്ട് സ്റ്റെയിൻസ്**. ഇന്ത്യയിൽ ഒഡീഷയിലെ കുഗ്രാമങ്ങളിൽ പ്രവർത്തിക്കുന്ന കാലത്ത്, തന്റെ രണ്ട് മക്കളോടൊപ്പം തീവച്ചു കൊല്ലപ്പെട്ടു. 1999 ജനുവരിയിൽ 22-ന്‌ പത്ത് വയസ്സായ ഫിലിപ്പ്, ആറ് വയസ്സായ തിമോത്തി എന്നീ രണ്ട് ആൺ‌മക്കളോടൊപ്പം, ഒഡീഷയിലെ ക്വഞ്ചാർ ജില്ലയിൽ പെടുന്ന മനോഹരപൂർ ഗ്രാമത്തിലെ തന്റെ സ്റ്റേഷൻ വാഗൻ വണ്ടിയിൽ രാത്രി ഉറങ്ങിക്കിടക്കുമ്പോഴായിരുന്നു ദാരുണമായ ഈ കൊലപാതകങ്ങൾ അരങ്ങേറിയത്.  

ഈ കൊലപാതക സംഘത്തിന്റെ നേതാവായിരുന്ന ഹിന്ദുത്വതീവ്രവാദിയും ബജ്റംഗ് ദൾ പ്രവർത്തകനുമായ ധാരാസിംഗ് 2003 ൽ ശിക്ഷിക്കപ്പെടുകയുണ്ടായി. അക്കാലത്ത് പ്രതാപ് ചന്ദ്ര സാരംഗി ആയിരുന്നു ഒഡിഷയിലെ ബജ്‌റംഗ്ദളിന്റെ പ്രധാന നേതാവ്.

1965 മുതൽ ഒറീസ്സയിലെ പാവപ്പെട്ട പട്ടിക വർഗ്ഗക്കാരുടെ ഇടയിൽ പ്രത്യേകിച്ചും കുഷ്ഠരോഗികളായ ആളുകളുടെ ശുശ്രൂഷയും പരിചരണവുമായി കഴിയുകയായിരുന്നു അദ്ദേഹം. കടുത്ത മതപ്രചരണം നടത്തുന്നതായി സംഘ് പരിവാർ അദ്ദേഹത്തെ കുറിച്ച് ആരോപിച്ചിരുന്നു. നിരവധി ആദിവാസികളെ ക്രിസ്തുമതത്തിലേക്ക് അദ്ദേഹം മതപരിവർത്തനം നടത്തി എന്ന ധാരണ നിലനിൽക്കേ, എതിരാളികൾ ആരോപിക്കുന്ന, ജില്ലയിലെ ക്രിസ്ത്യൻ ജനസംഖ്യയിലുള്ള വർദ്ധന വളരെ ചെറിയതായിരുന്നു.

## കണ്ണികൾ
*Rediff.com's coverage of Graham Staines murder case
*"''Graham Staines murder case: Chronology of events''" - rediff.com article dated 22 September 2003.
## ഇതും കാണുക
* കണ്ഡമാൽ കലാപം

## അവലംബം


വർഗ്ഗം:1941-ൽ ജനിച്ചവർ
വർഗ്ഗം: 1999-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ജനുവരി 22-ന് മരിച്ചവർ

വർഗ്ഗം:ക്രിസ്തുമതപ്രചാരകർ
വർഗ്ഗം:കൊല ചെയ്യപ്പെട്ടവർ
സർ‌ക്കസ്

thumb|സർക്കസ് കൂടാരം
പരിശീലനം ലഭിച്ച മൃഗങ്ങളുടെയും പക്ഷികളുടെയും പ്രദർശനം, സൈക്കിൾ അഭ്യാസ പ്രകടനങ്ങൾ, സംഗീതജ്ഞർ, നർത്തകർ, മാന്ത്രികന്മാർ, അതുപോലെ മറ്റ് വസ്തു കൌശലങ്ങൾ, സ്റ്റണ്ട്-ഓറിയെന്റഡ് എന്നിവ ഉൾപ്പെടെയുള്ള പ്രകടനങ്ങളുമായി വിവിധ വിനോദ പരിപാടികൾ അവതരിപ്പിച്ച്  നാടുനീളം സഞ്ചരിക്കുന്ന സംഘത്തെയാണ് **സർക്കസ്** എന്നു സാധാരണയായി പ്രതിപാദിക്കുന്നത്. ചിലപ്പോൾ സർക്കസ് കൂടാരത്തിലെ അഭ്യാസികൾ നടത്തുന്ന പ്രകടങ്ങളെയും ഈ പദമുപയോഗിച്ചു പ്രതിപാദിക്കാറുണ്ട്.
## ചരിത്രം
ആധുനികവും സാധാരണമായി 'സർക്കസ്' എന്ന ആശയവും അതിൽ ഉൾക്കൊള്ളുന്ന വിവിധ പ്രവൃത്തികളും ഒരു വലിയ ചിത്രമാണ്.അതുകൊണ്ടുതന്നെ സർക്കസ്സുകളുടെ ചരിത്രം കൂടുതൽ സങ്കീർണമാണ്. 250 വർഷത്തെ ആധുനിക ചരിത്രത്തിലൂടെ വിവിധ ഫോർമാറ്റുകൾ പിന്തുടരുന്ന പ്രകടനത്തെ 'സർക്കസ്' എന്ന പ്രയോഗം വിവരിക്കുന്നു. പലർക്കും സർക്കസ്സ് ചരിത്രം ഇംഗ്ലീഷുകാരനായ ഫിലിപ്പ് ആസ‍്റ്റലിനോടനുബന്ധിച്ചു തുടങ്ങുന്നു. മറ്റുള്ളവർ അതിന്റെ ഉത്ഭവം റോമൻകാലഘട്ടത്തിലേക്കാണ്  ചേർത്തുവയ്ക്കുന്നത്.1768 ൽ ഇംഗ്ലണ്ടിൽ ആദ്യമായി സർക്കസ് തുറന്നത് ഫിലിപ്പ് ആസ‍്റ്റലിയായതുകൊണ്ടുതന്നെ ഫിലിപ്പ് ആസ‍്റ്റലിയെ ആധുനിക സർക്കസ്സിന്റെ പിതാവ് എന്നപേരിലാണ് അറിയപ്പെടുന്നത്.ഒരു വിദഗ്ദ്ധനായ കുതിരസവാരിക്കാരനായ ഫിലിപ്പ് ആസ്റ്റലി തന്റെ എതിരാളികൾ ചെയ്തതുപോലെ ഒരു വൃത്തത്തിൽ സഞ്ചരിച്ച് ട്രിക്ക് സവാരി പ്രകടിപ്പിച്ചു. അങ്ങനെ അത് 'സർക്കസ്' എന്ന പേരിൽ അറിയപ്പെട്ടു. 
## പ്രധാന സർക്കസ്സ് ഇനങ്ങൾ
350px|ലഘുചിത്രം|വലത്ത്‌
*ഫ്ലൈയിങ്ങ് ട്രപ്പീസ്
*റഷ്യൻ റിംഗ് ഡാൻസ്
*ഗ്ളോബ് റൈഡിംഗ്
*ഗ്രൂപ്പ് അക്രോബാറ്റ്
*സൈക്കിൾ ബാലൻസ്
*മോട്ടോർ ബൈക്ക് ജംബിങ്

## കേരളത്തിൽ
കേരള സർക്കസ്സിന്റെ പിതാവായി അറിയപ്പെടുന്നത് കീലേരി കുഞ്ഞിക്കണ്ണനാണ്‌. ഇന്ത്യയിലെ ആദ്യത്തെ സർക്കസ്സ് സ്കൂൾ അദ്ദേഹം 1901-ൽ തലശ്ശേരിയിൽ ആരംഭിച്ചു. ഇന്ത്യൻ സർക്കസ്സിന്റെ കളിത്തൊട്ടിലായാണ്‌ അക്കാലത്ത് തലശ്ശേരി അറിയപ്പെട്ടിരുന്നത്. കേരളത്തിലെ ആദ്യ സർക്കസ്സ് കമ്പനിയായ *മലബാർ ഗ്രാൻഡ് സർക്കസ്സ്* അദ്ദേഹത്തിന്റെ ശിഷ്യനായ കണ്ണൻ 1904-ൽ ചിറക്കരയിൽ ആരംഭിച്ചതാണ്‌.

## ഇന്ത്യയിലെ വിലക്ക്
2011 ഏപ്രിൽ 18 - മുതൽ സർക്കസ്സിന് കുട്ടികളെ ഉപയോഗിക്കുന്നതിന് സുപ്രീംകോടതി വിലക്ക് ഏർപ്പെടുത്തി. ഇതു മൂലം കുട്ടികൾ ഈ കമ്പനികളിൽ പ്രവർത്തിക്കുന്നത് അടിയന്തരമായി നിരോധിച്ചുകൊണ്ട് ഉത്തരവിറക്കാൻ കോടതി കേന്ദ്രസർക്കാരിന് നിർദ്ദേശം നൽകി. രണ്ട് മാസത്തെ സമയപരിധി ഇതിനായി അനുവദിക്കുകയും ചെയ്തു.

## അവലംബം

വർഗ്ഗം:കല
വർഗ്ഗം:കായികം
നൗഷാദ് അലി

ഒരു ഇന്ത്യൻ സംഗീതജ്ഞനായിരുന്നു **നൗഷാദ് അലി** (, ) (ഡിസംബർ 25 1919 &ndash; മേയ് 5 2006). ബോളിവുഡ് ചലച്ചിത്ര രംഗത്തെ സംഗീത സം‌വിധായകനുമാണിദ്ദേഹം. ചലച്ചിത്രരംഗത്തിന്‌ നൽകിയ സമഗ്രസംഭാവനകളെ മാനിച്ച് ഭാരതീയസർക്കാർ അദ്ദേഹത്തിന്‌ 1981-ൽ ദാദാസാഹിബ് ഫാൽക്കെ പുരസ്കാരം സമ്മാനിക്കുകയുണ്ടായി. കേന്ദ്ര സംഗീതനാടക അക്കാദമി പുരസ്കാരം, പദ്മഭൂഷൺ എന്നിവയും നേടിയിട്ടുണ്ട്.

## ജീവിതരേഖ
1919  ൽ ലഖ്‌നോവിൽ ജനിച്ചു. ഉസ്താദ് ഗുർബത് അലി, ഉസ്താദ് യൂസഫ് അലി, ഉസ്താദ് ബാബർ സാഹേബ് എന്നിവരുടെ കീഴിൽ സംഗീതാഭ്യാസനം നടത്തി. 1937-ൽ മുംബൈക്കു പോകുന്നതിനു മുമ്പ് അമേച്വർ നാടകവേദിക്കുവേണ്ടി   സംഗീതസംവിധാനം നിർവഹിച്ചു. മുംബൈയിൽ മുഷ്ത്താഖ് ഹുസൈന്റെ ഓർക്കസ്ട്രയിൽ പിയാനോ വായനക്കാരനായി. പിന്നീട് ഖേംചന്ദ് പ്രകാശിന്റെ അസിസ്റ്റന്റായി രഞ്ജിത് സ്റ്റുഡിയോയിൽ ജോലി ചെയ്തു. നാല്പതുകളിലെ ഹിന്ദി സിനിമയിലെ ഏറ്റവും ശ്രദ്ധേയനായ സംഗീത സംവിധായകൻ. സൌണ്ട്  മിക്‌സിങ്ങും, പിന്നണിഗാനങ്ങളിൽ ശബ്ദത്തിനും മ്യൂസിക് ട്രാക്കിനും വേറെ വേറെ റെക്കോഡിങ്ങും ഏർപ്പെടുത്തിയവരിൽ ഒരാൾ. നൂറു സംഗീതജ്ഞരെ പങ്കെടുപ്പിച്ചുകൊണ്ട്  വലിയൊരു ഓർക്കെസ്ട്ര ആൻ എന്ന ചിത്രത്തിൽ അവതരിപ്പിച്ചത് പുതുമയുള്ളൊരു കാൽവയ്പായിരുന്നു. നൗഷാദ് കാ സംഗീത് എന്ന പേരിൽ ഒരു ഹ്രസ്വ ചിത്രം നിർമ്മിക്കപ്പെട്ടിട്ടുണ്ട് .

ആറ് പതിറ്റാണ്ടുകൾ നീണ്ട ചലച്ചിത്രജീവിതത്തിൽ അദ്ദേഹം അറുപതിലേറെ ചലച്ചിത്രങ്ങൾക്ക് സംഗീതസംവിധാനം നിർവ്വഹിച്ചിട്ടുണ്ട്. ഇവയിലധികവും ഹിന്ദി ചലച്ചിത്രങ്ങളായിരുന്നു. 1988-ൽ പുറത്തിറങ്ങിയ ധ്വനി എന്ന മലയാളചലച്ചിത്രത്തിലെ ഗാനങ്ങൾക്കും സംഗീതം നൽകിയത് അദ്ദേഹമാണ്. 2006 മേയ് 5-ന് തന്റെ 86ആം വയസ്സിൽ ആ അതുല്യകലാകാരൻ നമ്മെ വിട്ടുപിരിഞ്ഞു.

## പുറത്തേക്കുള്ള കണ്ണികൾ
* 

വർഗ്ഗം:1919-ൽ ജനിച്ചവർ
വർഗ്ഗം:2006-ൽ മരിച്ചവർ
വർഗ്ഗം:ഡിസംബർ 25-ന് ജനിച്ചവർ
വർഗ്ഗം:മേയ് 5-ന് മരിച്ചവർ
വർഗ്ഗം:ദാദാസാഹിബ് ഫാൽക്കെ പുരസ്കാരജേതാക്കൾ
വർഗ്ഗം:ഹിന്ദി ചലച്ചിത്രസംഗീതസംവിധായകർ
പനത്തടി ഗ്രാമപഞ്ചായത്ത്

കാസർ‍ഗോഡു ജില്ലയിൽ‍‍ കിഴക്കേയറ്റത്തായി കർണാടക സംസ്ഥാനത്തോടു ചേർ‍ന്നു നിൽ‍‍ക്കുന്ന പഞ്ചായത്താണ് **പനത്തടി**. തൊട്ടടുത്തുള്ള കള്ളാർ ഗ്രാമപഞ്ചായത്ത് 1997 വരെ പനത്തടി പഞ്ചായത്തിന്റെ ഭാഗമായിരുന്നു. പനത്തടി പഞ്ചായത്തിൽ‍‍ നിന്നും വേർ‍പെട്ട് കള്ളാർ‍‍ പഞ്ചായത്തു രൂപം കൊണ്ടതിനു ശേഷവും ജില്ലയിലെ ഏറ്റവും വലിയ പഞ്ചായത്തെന്ന സ്ഥാനം ഇതിനു തന്നെയാണ്. നിറയെ മലമ്പ്രദേശങ്ങളാൽ‍‍ നിറഞ്ഞ ഭൂപ്രകൃതിയാണ് ഈ പഞ്ചായത്തിന്റേത്. ന്യുനപക്ഷ ഗിരിവർ‍ഗമായ മറാഠികൾ‍‍ ഏറെ താമസിക്കുന്ന പഞ്ചായത്തുകൂടിയാണിത്. പനത്തടി പഞ്ചായത്തു കഴിഞ്ഞാൽ‍‍ തൊട്ടടുത്തുള്ള കള്ളാർ പഞ്ചായത്തിലാണ് ഇവരുടെ സാന്നിദ്ധ്യം കാണുന്നത്. കേരളത്തിലെ മറ്റു പ്രദേശങ്ങളിലൊന്നും തന്നെ ഇക്കൂട്ടർ‍‍ കൂട്ടമായി അധിവസിച്ചുവരുന്നില്ല. ആദിവാസി സമൂഹങ്ങളായ‌ ചെറവര്‍, മാവിലർ എന്നിവരുടേയും കോളനികൾ ഈ പഞ്ചായത്തിൽ ധാരാളമുണ്ട്. 2014-ഇൽ രൂപീകരിച്ച വെള്ളരിക്കുണ്ട് താലൂക്കിലാണ് ഈ പഞ്ചായത്ത് സ്ഥിതിചെയ്യുന്നത്.

മലയോര പട്ടണമായ പാണത്തൂരിലേക്ക് കർ‍ണാടകയിലെ ബാഗമണ്ഡല, മടിക്കേരി, പുത്തൂർ എന്നീ സ്ഥലങ്ങളിൽ‍‍നിന്നും കർ‍ണാടകയുടെ ബസ്സ് സർ‍വീസുകളുണ്ട്. പാണത്തൂർ, പനത്തടി, കോളിച്ചാൽ എന്നിവയാണ് പ്രധാന ടൗൺ‍ഷിപ്പുകൾ‍‍. ചെറിയ ചെറിയ സ്‍ക്കൂളുകളുണ്ടെങ്കിലും പനത്തടി ഗവൺ‍മെന്റ് ഹയർ‍‍ സെക്കണ്ടറി സ്‍ക്കൂളാണ് പഞ്ചായത്തിന്റെ വിദ്യാഭാസമേഖലയിലേക്ക് കാര്യാമായ സംഭാവന ചെയ്തുവരുന്നത്. മറ്റു പഞ്ചായത്തുകളിൽ‍പോലും നിരവധി ശാഖകളുള്ള പനത്തടി സർ‍വ്വീസ്‍ സഹകരണ ബാങ്ക് പഞ്ചായത്തിന്റെ സാമ്പത്തികവികസനത്തിന്  വഴികാട്ടിയാവുന്നു.

## ഭൂപ്രകൃതി
കുന്നും മലകളും നിറഞ്ഞ മലമ്പ്രദേശങ്ങളാണ് അധിക ഭാഗവും. പശ്ചിമഘ‌ട്ടമലനിരകൾ‍‍ കർ‍ണാടകയി‍ൽ‍ നിന്നും ഈ പഞ്ചായത്തിനെ വേർ‍‍തിരിക്കുന്നു. വനത്തിലൂടെ മുപ്പത്തിയെട്ടു കിലോമീറ്റർ സഞ്ചരിച്ചാൽ‍‍ തലക്കാവേരി(കാവേരിനദിയുടെ ഉദ്ഭവസ്ഥാനംയെന്ന കർ‍‍ണാടകയിലെ സുപ്രസിദ്ധ  ടൂറിസ്‍റ്റുകേന്ദ്രത്തിലെത്താനാവും. പ്രസിദ്ധമായ റാണിപുരം ടൂറിസ്‍റ്റ് കേന്ദ്രം സ്ഥിതിചെയ്യുന്നത് ഈ പഞ്ചായത്തിലാണ്. സമുദ്രനിരപ്പിൽ‍‍ നിന്നും ഏറെ ഉയർ‍‍ന്ന പ്രദേശമാണിത്. മാടത്തുമലയെന്ന പേരിൽ അറിയപ്പെട്ടുവന്നിരുന്ന ഈ പ്രദേശം, കോട്ടയം രൂപത കുടിയേറ്റത്തിനായി കോടോത്തുകുടുംബത്തിൽ നിന്നും വാങ്ങിക്കുകയും സ്ഥലത്തിനു റണിപുരമെന്ന പേരു നൽകുകയും ചെയ്‌തു. കുരുമുളക്, റബർ‍‍, തെങ്ങ്, കവുങ്ങ് തുടങ്ങിയവയാണു പ്രധാന കൃഷിയിനങ്ങൾ‌.

## കോളനികൾ
പനത്തടി പഞ്ചായത്തിൽ നിരവധി കോളനികൾ ഉണ്ട്. അവയുടെ പേരുകൾ താഴെകൊടുക്കുന്നു. പനത്തടി പഞ്ചായത്തിൽ ചെറിയ കോളനികളും ഒറ്റയ്ക്കു നിൽക്കുന്ന നിരവധി ആദിവാസി വീടുകളും ഈ പട്ടികയിൽ പെടുത്തിയിട്ടില്ല.

## വിശ്വാസങ്ങളും ആചാരങ്ങളും
നിരവധി അമ്പലങ്ങളും കൃസ്‍ത്യൻ‍‍ പള്ളികളും മുസ്ലീം പള്ളികളും ജനങ്ങളുടെ വിശ്വാസ സംരക്ഷണത്തിനായി ഈ പഞ്ചായത്തിലുണ്ട്. റാണിപുരത്തിനടുത്തുള്ള പെരുതടി മഹാദേവക്ഷേത്രവും ചെറുപനത്തടിയുള്ള പാണ്ഡ്യാലക്കാവും  വളരെ പ്രസിദ്ധങ്ങളാണ്. ഏറെ പ്രസിദ്ധമായ തുളൂർ‍വനമെന്ന അമ്പലം ഈ പഞ്ചായത്തിലെ പാണത്തുരിനടുത്ത് കർ‍‍ണാടക വനമേഖലയോടു ചേർ‍‍ന്നു സ്ഥിതി ചെയ്യുന്നു. പ്രധാന ടൗണുകളിലെല്ലാം തന്നെ പള്ളികളുണ്ട്. ഗിരിവർ‍ഗ സമൂഹമായ മറാഠികൾ‍‍ക്ക് അവരുടേതായ ആചാരാനുഷ്‍ഠാനങ്ങളും വിശ്വാസങ്ങളും ആണുള്ളത്. ഭാഷയിലും സംസ്‍കാരത്തിലും ഇന്നും അവർ‍‍ തനിമ നിലനിർ‍‍ത്താൻ‍‍ ശ്രമിക്കുന്നുണ്ടെങ്കിലും ഇവയൊക്കെ തന്നെയും കടുത്ത ഭീഷണിയെ നേരിടുന്ന ഒരു കാലഘട്ടത്തിലൂടെയാണിന്നു പോയിക്കൊണ്ടിരിക്കുന്നത്. പുതിയ തലമുറ ഇത്തരം ആചാരാനുഷ്‍ഠാനങ്ങൾ‍‍ക്കു നേരെ മുഖം തിരിഞ്ഞു നിൽ‍‍ക്കുകയാണ്.

## ഇതും കാണുക
#കേരളത്തിലെ ഗ്രാമപഞ്ചായത്തുകളുടെ പട്ടിക
#കാസർഗോഡ് ജില്ലയിലെ ഗ്രാമപഞ്ചായത്തുകൾ‌

വർഗ്ഗം:കാസർഗോഡ് ജില്ലയിലെ ഗ്രാമപഞ്ചായത്തുകൾ

----
കടിയങ്ങാട്

കോഴിക്കോട് ജില്ലയിലെ പേരാമ്പ്രയ്ക്കു സമീപം സ്ഥിതി ചെയ്യുന്ന, അനുദിനം വളർന്നു കൊണ്ടിരിക്കുന്ന ഒരു നാടാണ് കടിയങ്ങാട്. കോഴിക്കോട് നഗരത്തിൽ നിന്നും 40 കിലോമീറ്റർ മാറി ചങ്ങരോത്ത് പഞ്ചായത്തിലാണ് കടിയങ്ങാട് സ്ഥിതി ചെയ്യുന്നത്.

കൂത്താളി, പാലേരി, പന്തിരിക്കര, മുതവണ്ണാച്ച എന്നീ ഗ്രാമങ്ങളുമായി കടിയങ്ങാട് അതിർത്തി പങ്കിടുന്നു. മൂന്ന് ഭാഗവും പുഴയാൽ ചുറ്റപ്പെട്ടു കിടക്കുന്നതും കടിയങ്ങാടിൻ്റെ സവിശേഷതയാണ്. കുറ്റ്യാടി പുഴയുടെ പോഷകപ്പുഴയായ കടിയങ്ങാട് പുഴയും കടിയങ്ങാട് പാലവും കടിയങ്ങാടിൻ്റെ ദൃശ്യ ഭംഗിയാണ്. മസ്ജിദുന്നൂർ പള്ളിയും ശ്രീ മഹാവിഷ്ണു ക്ഷേത്രവും കടിയങ്ങാടിൻ്റെ ഹൃദയത്തിൽ സ്ഥിതി ചെയ്യുന്നുണ്ട്. ചങ്ങരോത്ത് പഞ്ചായത്തിന്റെ ആസ്ഥാനം കടിയങ്ങാടാണ് സ്ഥിതി ചെയ്യുന്നത്. ചങ്ങരോത്ത് പഞ്ചായത്തിലെ പ്രധാനപ്പെട്ട സ്ഥാപനങ്ങളായ വില്ലേജ് ഓഫീസ്, കൃഷി ഭവൻ എന്നിവയും സ്ഥിതി ചെയ്യുന്നത് കടിയങ്ങാട് ടൗണിൽ ആണ്. ചങ്ങരോത്ത് സർവ്വീസ് സഹകരണ ബാങ്കിന്റെ സബ് ബ്രാഞ്ചും കടിയങ്ങാട് സ്ഥിതി ചെയ്യുന്നു. ചങ്ങരോത്ത് പഞ്ചായത്ത് പ്രാഥമികാരോഗ്യ കേന്ദ്രവും കടിയങ്ങാട് സ്ഥിതി ചെയ്യുന്നു. സുപ്രസിദ്ധമായ  പെരുവണ്ണാമൂഴി അണക്കെട്ട് കടിയങ്ങാട് നിന്നും 6 കി.മീ അകലെയാണ്. അതോടൊപ്പം രണ്ട് പെട്രോൾ പമ്പുകളും കടിയങ്ങാടുണ്ട്. കടിയങ്ങാട് ടൗൺ, കടിയങ്ങാട് മാർക്കറ്റ്, കടിയങ്ങാട് പാലം, രണ്ടേ ആർ എന്നിങ്ങനെ വിശാലമായ ഭാഗങ്ങളിലായി കടിയങ്ങാട് സ്ഥിതി ചെയ്യുന്നു. പുല്ല്യോട്ട് മുക്ക്, കല്ലൂർ, പുളിക്കൂൽ, മാണിക്കോത്ത്, മഹിമ, കന്നാട്ടി, പുവ്വത്തിൻ ചുവട്, സൂപ്പിക്കട, മുതുവണ്ണാച്ച, കൂടലോട്ട് എന്നിങ്ങനെ വിവിധ ഉൾപ്രദേശങ്ങളും കടിയങ്ങാടിൻ്റെ ഭാഗമാണ്.

## രാഷ്ട്രീയ നേതാക്കന്മാരും പൊതു പ്രവർത്തകരും.
* അഡ്വ. പി ശങ്കരൻ ( മുൻ ആരോഗ്യ മന്ത്രി)
* ഡോ.ഫസൽ എടക്കോട്ട് സീ.കെ.സി.ടി സംസ്ഥാന കമ്മിറ്റി മെമ്പർ.
* എൻ കെ അബ്ദുൽ അസീസ് . പ്രസി. നാഷണൽ യൂത്ത് ലീഗ് ( ) 

•  കെ. ബാലനാരായണൻ ( യുഡിഎഫ് കോഴിക്കോട് ജില്ല ചെയർമാൻ )

• സത്യൻ കടിയങ്ങാട് ( കെപിസിസി സെക്രട്ടറി)

• സിഎച്ച് ഇബ്രാഹിം കുട്ടി ( പ്രവാസി വ്യവസായി, ലോക കേരള സഭ അംഗം )

ഇബ്രാഹിം പുതുശ്ശേരി (പ്രവാസി വ്യവസായി ,മുസ്ലിം ലീഗ് പഞ്ചായത്ത് ട്രഷറർ ,)

ടി. സലിം (കോർഡിനേറ്റർ, വിജയഭേരി വിദ്യാഭ്യാസ പദ്ധതി, മലപ്പുറം ജില്ല പഞ്ചായത്ത്.Mob.9447426132)
## പ്രധാനപ്പെട്ട സ്ഥാപനങ്ങൾ
* കടിയങ്ങാട് എൽ.പി. സ്കൂൾ
* എച്ച്.ഐ.എം. മദ്രസ
* കടിയങ്ങാട് മോഡൽ പബ്ലിക് സ്കൂൾ

• ചങ്ങരോത്ത് സർവ്വീസ് സഹകരണ ബാങ്ക് 

• ചങ്ങരോത്ത് പഞ്ചായത്ത് വില്ലേജ് ഓഫീസ് 

• പ്രാഥമികാരോഗ്യ കേന്ദ്രം ചങ്ങരോത്ത് 

• ലൈവ് മാർട്ട് കടിയങ്ങാട് 

• ചില്ലീസ് ബേക്കറി കടിയങ്ങാട് 

• തൗഫീഖ് സെൻ്റർ 

• ജനകീയ സ്റ്റോർ കടിയങ്ങാട് 

• #123 മൊബൈൽ ഷോപ്പ് കടിയങ്ങാട് 

• സ്റ്റാർ ബേക്കറി  

കെൻസ് ഷോപ്പിംഗ് സെന്റർ 

വണ്ണാങ്കണ്ടി  സ്റ്റോർ 

* എ വൺ തട്ടുകട 
* അക്ഷയ സെന്റർ കടിയങ്ങാട് 
* മലബാർ  
* ഫോക്കസ് ഡ്രൈവിംഗ് സ്കൂൾ 
* SB ബേക്കറി 

വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
സഖാവ്

മലയാളത്തിൽ കമ്യൂണിസ്റ്റ്, സോഷ്യലിസ്റ്റ് പാർട്ടിയുടെ അനുയായികൾ പരസ്‌പരം അഭിസംബോധന ചെയ്യാൻ ഉപയോഗിക്കുന്ന പദമാണ് **സഖാവ്**.സുഹൃത്ത്, കൂട്ടുകാരൻ, അനുഗാമി എന്നൊക്കെ ഉള്ള കേവലാർത്ഥത്തിനപ്പുറം ഒരു പ്രത്യയശാസ്ത്രത്തിനനുസൃതമായി പ്രഖ്യാപിതലക്ഷ്യത്തിന്റെ പൂർത്തീകരണത്തിനു വേണ്ടി പ്രവർത്തിക്കുന്നവനാണു സഖാവ്. ഇംഗ്ലീഷിലെ കോമ്രേഡ് (comrade) എന്ന പദത്തിന്റെ തത്തുല്യമായാണ് സഖാവ് ഉപയോഗിക്കുന്നത്.  കമേര(camera:മുറി) എന്ന ലത്തീൻ പദമാണ് ഫ്രഞ്ചിലെ കമറേഡും (camarade) ഇംഗ്ലീഷിലെ കോമ്രേഡും ആയത്.

## വിവിധ ഭാഷകളിലെ തത്തുല്യമായ പ്രയോഗങ്ങൾ
### ഇംഗ്ലീഷിൽ
സ്ഥിതിസമത്വപ്രസ്ഥാനം ശക്തിനേടിയപ്പോൾ ‘മിസ്റ്റർ’, ‘മിസ്’, ‘മിസിസ്’ തുടങ്ങിയവയ്ക്കു പകരം തുല്യതയെക്കുറിക്കുന്ന ഒരു പദത്തിന്റെ ആവശ്യമുണ്ടായി. അങ്ങനെയാണ് കോമ്രേഡ് എന്ന പദം ഈ ആവശ്യത്തിനായി ഉപയോഗിക്കപ്പെടുന്നത്. ജർമ്മനിയിൽ 1857-ൽ ‘സോഷ്യലിസ്റ്റ് വർക്കേഴ്സ് പാർട്ടി ഒഫ് ജർമ്മനി’ സ്ഥാപിക്കുന്നതു മുതലാണ് ഈ പദം പ്രയോഗത്തിൽ വന്നത്.1884-ൽ ജസ്റ്റിസ് എന്ന സോഷ്യലിസ്റ്റ് മാസികയിലൂടെ ഇംഗ്ലീഷിലും ഈ അർത്ഥത്തിൽ ‘കോമ്രേഡ്’ ഉപയോഗിക്കപ്പെട്ടുതുടങ്ങി.
### ജർമ്മനിൽ
ജർമ്മനിൽ Genosse ഈ വാക്ക് ഉപയോഗിക്കുന്നു

## റഷ്യനിൽ
റഷ്യനിൽ товарищ(തൊവരീഷ്) ഈ വാക്ക് ഉപയോഗിക്കുന്നു

### ചൈനീസിൽ
ചൈനീസിൽ 同志 (Tóngzhì) ഈ വാക്ക് ഉപയോഗിക്കുന്നു

### മറ്റു ഭാഷകളിൽ
* സംസ്കൃതം സംസ്കൃത ജന്യമായ ഈ പദം സുഹൃത്തിനെ സൂചിപ്പിക്കുന്നു.
* ഹിന്ദിയിൽ സാഥീ (साथी) എന്ന ഉപയോഗം.
* അറബി, പേർഷ്യൻ ഭാഷകളിൽ റഫീഖ് എന്ന പദം ഈ അർത്ഥത്തിൽ ഉപയോഗിച്ചുവരുന്നു.
* പഞ്ചാബിയിൽ വീർ എന്ന് തത്തുല്യപദം.
* തമിഴിൽ തോഴർ എന്ന പദം കമ്യൂണിസ്റ്റ് പ്രവർത്തകരെ അഭിസംബോധന ചെയ്യാൻ ഉപയോഗിക്കുന്നു.

## അവലംബം
മലയരയൻ

മലയരയർ ചേരരാജാക്കന്മാർ കേരളം ഭരിച്ചു കൊണ്ടിരുന്ന കാലഘട്ടത്തിൽ കേരളത്തിന്റെ തെക്ക് ഭരണത്തിലിരുന്ന ആയ് രാജവംശത്തിന്റെ പിന്തുടർച്ചക്കാരാണെന്ന് കരുതാം കന്യാകുമാരി മുതൽ പമ്പ വരെ ആയ് രാജവംശത്തിന്റെ അധീനതയിലായിരുന്ന വെന്ന് ചരിത്രം രേഖപ്പെടുത്തുന്നു ഇവരുടെ മതം ആജീവകം ആയിരുന്നുവെന്നും ചരിത്രരേഖകൾ പറയന്നു പാണ്ഡ്യൻമാരുടെ ആക്രമണത്തിൽ ആയ് രാജവംശം തകർന്നടിഞ്ഞു അവശേഷിച്ചവർ പമ്പാനദി നീന്തിക്കടന്ന് മലഞ്ചെരുവുകളിൽ അഭയം തേടിയവർ പിന്നീട് മലഅരയർ എന്ന് അറിയപ്പെട്ടതാണന്ന് കരുതാം ആജീവകമതത്തിന്റെ തകർച്ചയിൽ വൈഷ്ണവ ക്ഷേത്രങ്ങൾ സ്ഥാപിക്കുകയും ഹൈന്ദവീകത അംഗീകരിക്കപ്പെടുകയും ചെയ്തതായും ചരിത്രം രേഖപ്പെടുത്തുന്നു പത്മനാഭസ്വാമി ക്ഷേത്രം ആയ് രാജവംശ കാലത്ത് നിർമ്മിച്ചതായി ചരിത്രം പറയുന്നു ആയ് രാജാക്കൻമാരുടെ കല ദൈവമായും പത്മനാഭസ്വമിയെ കണക്കാക്കുന്നു പിൽക്കാലത്ത് അത് തിരുവിതാoകൂർ പിടിച്ചടക്കിയതാണ് ആയ് രാജവംശ കാലത്ത് സ്ഥാപിക്കപ്പെട്ടതെന്ന് കരുതുന്നതകർന്നടിഞ്ഞ വൈഷ്ണവ ക്ഷേത്രം പമ്പാതീരത്ത് ശബരിമല വനത്തിനുള്ളിൽ മലയരയൻ മാരുടെ അധീനതയിൽ ഇപ്പോഴുമുണ്ട് ക്ഷേത്രത്തിന്റെ അവശിഷ്ടങ്ങൾ ഒരു പൗരാണിക നാഗരികതയെ വിളിച്ചോതും വിധം അവർണ്ണനീയമാണ്

## അവലംബം

വിഭാഗം:കേരളത്തിലെ ആദിവാസികൾ
വർഗ്ഗം:കേരളത്തിലെ ജാതികൾ
കേരള നിയമസഭാ ഉപതെരഞ്ഞെടുപ്പ് 2009

കേരള നിയമസഭയിലെ കണ്ണൂർ‍, എറണാകുളം, ആലപ്പുഴ എന്നീ നിയമസഭാമണ്ഡലങ്ങളിലേക്കുള്ള ഉപതെരഞ്ഞെടുപ്പ് 2009 നവംബർ 7-ന്‌ നടന്നു. കണ്ണൂരിലെ സാമാജികൻ കെ. സുധാകരൻ, എറണാകുളത്തെ സാമാജികൻ കെ.വി. തോമസ്, ആലപ്പുഴയിലെ സാമാജികൻ കെ.സി. വേണുഗോപാൽ എന്നിവർ എം.പി. മാരായി തെരഞ്ഞെടുക്കപ്പെട്ടതോടെയാണ്‌ ഉപതെരഞ്ഞെടുപ്പ് വേണ്ടി വന്നത്.
## ഫലം
ഉപതെരഞ്ഞെടുപ്പ് നടന്ന മൂന്നു മണ്ഡലങ്ങളിലും യു.ഡി.എഫിനെ പ്രതിനിധീകരിച്ച സ്ഥാനാർത്ഥികൾ വിജയിച്ചു. 

### കണ്ണൂർ നിയമസഭ
കണ്ണൂരിൽ യു.ഡി.എഫ് സ്ഥാനാർത്ഥിയായി മത്സരിച്ച എ.പി. അബ്ദുള്ളക്കുട്ടി 12,043 വോട്ടുകൾക്ക് വിജയിച്ചു. സി.പി.എം സ്ഥാനാർത്ഥിയായി മത്സരിച്ച എം.വി. ജയരാജനെയാണ്‌ അബ്ദുള്ളക്കുട്ടി  പരാജയപ്പെടുത്തിയത്. എ.പി. അബ്ദുള്ളക്കുട്ടി 53,987 വോട്ടുകളും, എൽ‌ഡി‌എഫ് സ്ഥാനാർത്ഥി എംവി ജയരാജൻ  41,944 വോട്ടുകളും, ബി.ജെ.പി. സ്ഥാനാർത്ഥിയായ രഞ്ജിത്ത് 5665 വോട്ടുകളും നേടി.

### എറണാകുളം നിയമസഭ
എറണാകുളം നിയമസഭയിൽ യു.ഡി.എഫ്. സ്ഥാനാർത്ഥിയായി മത്സരിച്ച ഡൊമനിക് പ്രസന്റേഷൻ 8620 വോട്ടുകൾക്ക് വിജയിച്ചു.ഡൊമിനിക് പ്രസൻറേഷന് 46,119 വോട്ടുകളും, എൽ.ഡി.എഫ്. സ്ഥാനാർത്ഥി പി എൻ സിനുലാലിന് 37,499 വോട്ടുകളും, ബിജെപി സ്ഥാനാർത്ഥിയായിരുന്ന ശോഭ സുരേന്ദ്രന് 7208 വോട്ടുകളും ലഭിച്ചു.

### ആലപ്പുഴ നിയമസഭ
ആലപ്പുഴയിൽ യു.ഡി.എഫ്. സ്ഥാനാർത്ഥി എ.എ. ഷുക്കൂർ  5701  വോട്ടുകൾക്ക് വിജയിച്ചു. എ‌.എ. ഷുക്കൂറിന് 42,774 വോട്ടുകളും,  എൽ.ഡി.‌എഫ്. സ്ഥാനാർത്ഥി ജി കൃഷ്ണപ്രസാദിന്‌  38,029 വോട്ടുകളും, ബിജെപി സ്ഥാനാർത്ഥി കെ ബാബുവിന് 2247 വോട്ടുകളും ലഭിച്ചു.

## അവലംബം
കേരളത്തിലെ ഭക്ഷണവിഭവങ്ങൾ

കേരളത്തിൽ പ്രധാനമായും ഭക്ഷണത്തിൽ ഉൾപ്പെടുത്തിയിട്ടുള്ളതും കേരളത്തിൽ കൂടുതലായി തയ്യാർ ചെയ്യപ്പെടുന്നതുമായ ആഹാരങ്ങളാണ് കേരളീയ വിഭവങ്ങൾ. 

അരി വേവിച്ചുണ്ടാക്കുന്ന ചോറും കഞ്ഞിയും അരിയുപയോഗിച്ചുണ്ടാക്കുന്ന അപ്പം, പുട്ട്, ഇഡലി, ദോശ മുതലായവയുമാണ് കേരളത്തിലെ ഭക്ഷണങ്ങളിൽ പ്രധാന പങ്കുവഹിക്കുന്നത്. 

വിവിധതരം പച്ച‌ക്കറികൾ ചേർത്ത് നിർമ്മിക്കുന്ന കറികളും കേരളത്തിൽ പ്രചാരത്തിലുണ്ട്.

## കേരളീയ വിഭവങ്ങൾ
thumb| മീൻ മുളക് കറി
thumb| ഇറച്ചിക്കായ
*സാമ്പാർ
*പുളിയിഞ്ചി 
*ഇഞ്ചിപ്പുളി
*കാളൻ
*തോരൻ
*കിച്ചടി
*ഓലൻ
*അവിയൽ
*പത്തിരി
*പച്ചടി
*ഇഷ്ടു (സ്റ്റ്യൂ)
*പുളിശ്ശേരി
*എരിശ്ശേരി
*അച്ചാർ
*അവിയൽ
*രസം
*മോര്
*ചമ്മന്തി

*ഓട്ടു പത്തിൽ
*സദ്യ
*കഞ്ഞി
*പായസം
*പപ്പടം
*ഉപ്പേരി
*അപ്പം
*പുട്ട്
*നൂൽപുട്ട് 
*ഇടിയപ്പം
*ദോശ
*മസാല ദോശ 
*കേരള പറോട്ട
*ഉപ്പുമാവ്
*ഇഡ്ഡലി
*ഓട്ടട
*ഉഴുന്നുവട
*പഴംപൊരി
*സുഗിയൻ
*പരിപ്പുവട
*മീൻകറി
*ഇറച്ചിക്കറി
*കോഴിക്കറി

## ഇത് കൂടി കാണുക

* തെക്കെ ഇന്ത്യൻ ഭക്ഷണവിഭവങ്ങൾ

## ഭക്ഷ്യസാധനങ്ങളുടേയും, സുഗന്ധവ്യഞ്ജനങ്ങളുടേയും പദാവലി

വർഗ്ഗം:കേരളീയപാചകം
ഡിസൈൻ പാറ്റേൺ (കമ്പ്യൂട്ടർ ശാസ്ത്രം)

സോഫ്റ്റ്‌വേർ എൻജിനീയറിങ്ങിൽ സോഫ്റ്റ്‌വേർ ഡിസൈനുമായി ബന്ധപ്പെട്ട പ്രവർത്തനങ്ങളിൽ ആവർത്തിച്ചു വരുന്ന പ്രശ്നങ്ങൾക്ക് തുടർപ്രയോജനകരമായ രീതിയിലുള്ള പൊതുവായ പരിഹാരത്തെയാണ്‌ **ഡിസൈൻ പാറ്റേൺ** എന്നു പറയുന്നത്. ഒരു ഡിസൈൻ പാറ്റേൺ എന്നു പറയുന്നത് നേരിട്ട് പ്രോഗ്രാം കോഡിലേക്ക് പരിവർത്തനം ചെയ്യാപ്പെടാവുന്ന രീതിയിലുള്ള പൂർത്തീകരിക്കപ്പെട്ട ഒരു രൂപകൽപ്പനയല്ല, മറിച്ച് ഒരു പ്രശ്നത്തിനു വേണ്ടി വ്യത്യസ്ത സന്ദർഭങ്ങളിൽ പ്രയോഗിക്കാവുന്ന പ്രശ്നപരിഹാരത്തിന്റെ വിവരണമോ മാതൃകയോ ആണ്‌.  ഒബ്ജക്റ്റ് ഓറിയന്റഡ് ഡിസൈൻ പാറ്റേണുകൾ ആപ്ലിക്കേഷന്റെ അന്തിമ രൂപം പ്രതിപാദിക്കാതെതന്നെ അവയിൽ ഉൾപ്പെടുന്ന ക്ലസ്സുകളും ഒബ്ജക്ടുകളും തമ്മിലുള്ള ബാന്ധവങ്ങളും വ്യവഹാരങ്ങളും സവിശേഷമായി കാണിക്കുന്നവയാണ്‌.

മോഡ്യൂളുകൾ ആന്തരബന്ധങ്ങൽ എന്നിവയിലാണ്‌ ഡിസൈൻ പാറ്റേണുകൾ പ്രയോഗിക്കപ്പെടുക. കൂടുതൽ ഉന്നതതലത്തിൽ മൊത്തം വ്യൂഹത്തിന്റെ പാറ്റേണുകൾ പൂർത്തീകരിക്കാൻ ആർക്കിടെക്‌ച്ചറൽ പാറ്റേണുകളാണ്‌ ഉപയോഗിക്കപ്പെടുക.

എല്ലാ സോഫ്റ്റ്‌വേർ പാറ്റേണുകളും ഡിസൈൻ പാറ്റേണുകളല്ല. ഉദാഹരണത്തിന്‌ അൽഗോരിതങ്ങൾ സോഫ്റ്റ്‌വേർ രൂപകൽപ്പനാ പ്രശ്നങ്ങൾ പരിഹരിക്കുന്നതിനേക്കാളുപരി കമ്പ്യൂട്ടേഷനുമായി ബന്ധപ്പെട്ട പ്രശ്നങ്ങൾ പരിഹരിക്കുന്നതിന്‌ വേണ്ടിയുള്ളതാണ്‌.

## വർഗ്ഗീകരണവും പട്ടികയും
ഡിസൈൻ പാറ്റേണുകളെ സൃഷ്ടിപരമായ പാറ്റേണുകൾ (Creational patterns), ഘടനപരമായ പാറ്റേണുകൾ (Structural patterns), പെരുമാറ്റപരമായ പാറ്റേണുകൾ (Behavioral patterns) എന്നിങ്ങനെ തരംതിരിച്ചിരിക്കുന്നു. ഡെലഗേഷൻ (delegation), അഗ്രിഗേഷൻ (delegation), കൺസൾട്ടേഷൻ (consultation) എന്നീ ധാരണകൾ ഉപയോഗിച്ചാണ്‌ ഇവ വിവരിക്കപ്പെടുന്നത്.
### സൃഷ്ടിപരമായ പാറ്റേണുകൾ
* സിംഗൾട്ടൺ
* ഫാക്ടറി മെത്തേഡ്

## അവലംബം

വർഗ്ഗം:സോഫ്റ്റ്‌വെയർ സാങ്കേതികവിദ്യ
എച്.ഡി.എം.ഐ.

thumb|alt=A close up image of the end of a HDMI Type A plug connector.|HDMI Type A plug connector
ഓഡിയോ വിഷ്വൽ കേബിളുകളുടെ ഡിജിറ്റൽ തലമുറയാണ് എച് ഡി എം ഐ. ഹൈ ഡെഫനിഷൻ മൾട്ടിമീഡിയ ഇന്റർഫേസ് എന്നതിന്റെ ചുരുക്കമാണ് എച് ഡി എം ഐ.**HDMI (High-Definition Multimedia Interface)** ഒരേ കേബിളിൽ തന്നെ ഹൈ ഡെഫനിഷൻ വീഡിയോയും നിരവധി ഓഡിയോ ചാനലുകളും വഹിയ്ക്കുവാൻ ശേഷിയുള്ളതാണ് സമ്പൂർണ്ണമായും ഡിജിറ്റൽ സങ്കേതത്തിൽ അടിസ്ഥാനപ്പെടുത്തിയ ഈ കേബിൾ. 2003 ലാണ് ഔദ്യോഗികമായി ഈ സാങ്കേതികവിദ്യ പുറത്തിറക്കിയത്, പക്ഷേ 2009 ലാണ് ഇത് സാധാരണമായി കാണാൻ തുടങ്ങുന്നത്.

### അനലോഗ് കേബിളുകളിൽ നിന്നുള്ള വ്യത്യാസം
thumb|alt=A HDMI Type A receptacle connector on a device with the words HDMI IN below it.|HDMI Type A receptacle connector
എസ് വീഡിയോ, കോംപോസിറ്റ് തുടങ്ങിയ വീഡിയോ ചാലക വിദ്യകളിൽ എല്ലാം ഡിജിറ്റൽ സിഗ്നലുകളെ അനലോഗായും തിരിച്ചും മാറ്റേണ്ടി വരുന്നതിനാൽ ചിത്രത്തിന്റെയും ശബ്ദത്തിന്റേയും വ്യക്തതയിൽ ഇടിവു സംഭവിയ്ക്കുന്നു. എന്നാൽ എച് ഡി എം ഐ സാങ്കേതികവിദ്യയിൽ ചിത്രത്തിന്റേയും ശബ്ദത്തിന്റേയും വ്യക്തത ഒട്ടും തന്നെ നഷ്ടപ്പെടാതെ ലഭിയ്ക്കുന്നു എന്നതാണ് ഇതിന്റെ ഏറ്റവും വലിയ മെച്ചം.
## അവലംബം

## പുറത്തേക്കുള്ള കണ്ണികൾ
HDMI vs DVI 

വർഗ്ഗം:ടെലിവിഷൻ സാങ്കേതികവിദ്യ
കെ. രാധാകൃഷ്ണൻ (ശാസ്ത്രജ്ഞൻ)

ഭാരതീയ ബഹിരാകാശ ഗവേഷണ സംഘടനയുടെ മുൻ ചെയർമാനാണ്‌ **ഡോ. കെ. രാധാകൃഷ്ണൻ**. മുൻപ് തിരുവനന്തപുരം വിക്രം സാരാഭായ് സ്പേസ് സെന്ററിന്റെ അദ്ധ്യക്ഷനായിരുന്ന ഇദ്ദേഹം  ജി. മാധവൻ നായരുടെ പിൻഗാമിയായി 2009 ഒക്ടോബർ 31-ന് ചുമതലയേറ്റു. 2014 ഡിസംബർ 31 നു സ്ഥാനം ഒഴിഞ്ഞു.

## ജീവിതരേഖ
തൃശ്ശൂർ ജില്ലയിലെ ഇരിങ്ങാലക്കുടയിൽ ജനിച്ചു. തൃശ്ശൂർ എഞ്ചിനീയറിംഗ് കോളേജിൽ നിന്ന് 1970ൽ ഇലൿട്രിക്കൽ എഞ്ചിനീയറിങ്ങിൽ ബിരുദവും 1976-ൽ ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റ് ബാംഗ്ലൂരിൽ നിന്നു മാനേജ്‌മെന്റിൽ ബിരുദാനന്തര ബിരുദവും നേടി. 2000-ൽ ഖരഗ്‌പൂർ ഐ.ഐ.ടി.യിൽ നിന്നു പി.എച്ച്.ഡി. നേടി. വിക്രം സാരാഭായ് സ്പേസ് സെന്ററിൽ എവിയോണിക്‌സ് എഞ്ചിനീയറായാണ് ഔദ്യോഗിക ജീവിതം ആരംഭിച്ചതു്..
## പുരസ്കാരങ്ങൾ
*പത്മവിഭൂഷൺ (2014)

## അവലംബം



വർഗ്ഗം:ശാസ്ത്രജ്ഞർ
വർഗ്ഗം:പത്മവിഭൂഷൺ പുരസ്കാരം ലഭിച്ചവർ
വർഗ്ഗം:ഇന്ത്യൻ സ്പേസ് റിസർച്ച് ഓർഗനൈസേഷനിലെ ജീവനക്കാർ
വർഗ്ഗം:1949-ൽ ജനിച്ചവർ
അടൂർ ഭവാനി

മലയാളചലച്ചിത്ര രംഗത്തെ ഒരു നടിയായിരുന്നു **അടൂർ ഭവാനി**. നിരവധി സിനിമകളിൽ നായികയായും അമ്മയായും അമ്മൂമ്മയായും വേഷമിട്ട് ശ്രദ്ധനേടിയ നടിയായിരുന്നു. പത്തനംതിട്ട ജില്ലയിലുള്ള അടൂരാണ് സ്വദേശം.

## ജീവിതരേഖ
അടൂർ ഭവാനിയുടെ സഹോദരി അടൂർ പങ്കജവും അറിയപ്പെടുന്ന ഒരു അഭിനേത്രിയായിരുന്നു. 

## ചലച്ചിത്രരേഖ
*[[ശരിയോ തെറ്റോ]]* ആണ് ആദ്യ ചലച്ചിത്രം. *[[സേതുരാമയ്യർ സി.ബി.ഐ]]* അവസാനത്തെ ചിത്രവും. രാമു കാര്യാട്ടിന്റെ ചെമ്മീൻ (1965) എന്ന ചലച്ചിത്രത്തിലെ അഭിനയത്തോടുകൂടി ശ്രദ്ധിക്കപ്പെട്ടു. 2009 ഒക്ടോബർ 25-ന് അടൂരിലെ സ്വവസതിയിൽ അന്തരിച്ചു. 1927-ൽ കുഞ്ഞിരാമൻ പിള്ളയുടെയും കുഞ്ഞുകുഞ്ഞമ്മയുടെയും മകളായി അടൂരിൽ ജനിച്ചു. മനക്കര ഗോപാലപ്പിള്ളയുടെ *വേലുത്തമ്പി ദളവ* എന്ന നാടകത്തിൽ കൊട്ടരക്കരയുടെ അമ്മയായി അഭിനയിച്ചുകൊണ്ടായിരുന്നു അഭിയയ ജീവിതത്തിന്റെ തുടക്കം. 

## പുരസ്കാരങ്ങൾ

1969-ൽ പുറത്തിറങ്ങിയ കള്ളിച്ചെല്ലമ്മ' എന്ന ചലച്ചിത്രത്തിലെ അഭിനയത്തിന് മികച്ച സഹനടിക്കുള്ള സംസ്ഥാന അവാർഡ് ലഭിച്ചിട്ടുണ്ട് ഭവാനിക്ക്. പിന്നീട് ചലച്ചിത്ര രംഗത്തെ സമഗ്ര സംഭാവനയ്ക്കുള്ള പ്രേംജി പുരസ്‌കാരവും 2002-ൽ മാതൃഭൂമി-മെഡിമിക്സ് ചലച്ചിത്രസപര്യ ആയുഷ്കാല നേട്ടങ്ങൾക്കുള്ള പുരസ്കാരവും 2008-ൽ കേരള സംഗീത നാടക അക്കാദമിയുടെ പുരസ്കാരവും ഭവാനിയെ തേടിയെത്തി.

## പുറമേയ്ക്കുള്ള കണ്ണികൾ

## അവലംബം

വർഗ്ഗം:1927-ൽ ജനിച്ചവർ
വർഗ്ഗം:2009-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഒക്ടോബർ 25-ന് മരിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:പത്തനംതിട്ട ജില്ലയിൽ ജനിച്ചവർ
വർഗ്ഗം:മികച്ച രണ്ടാമത്തെ നടിക്കുള്ള കേരളസംസ്ഥാന ചലച്ചിത്ര പുരസ്കാരം ലഭിച്ചവർ
വർഗ്ഗം:കേരള സംഗീത നാടക അക്കാദമി പുരസ്കാരം ലഭിച്ചവർ
റൊളാങ്ങ് ബാർത്ത്

പ്രശസ്തനായ ഫ്രഞ്ച് സാഹിത്യവിമർശകനും ധൈഷണികനുമാണ് **റൊളാങ്ങ് ബാർത്ത്** (നവംബർ 12, 1915 - മാർച്ച് 25, 1980). ആധുനിക ഫ്രഞ്ച് സാഹിത്യ ചിന്തയുടേയും ഭാഷദർശനത്തിന്റേയും ഗതിവിഗതികൾ നിർണ്ണയിക്കുന്നതിൽ ഇദ്ദേഹം വഹിച്ചിട്ടുള്ള പങ്ക് വളരെ വലുതാണ്.

## ജീവിതരേഖ
1915-ൽ ഫ്രാൻസിലെ ഷെർബെർഗിൽ ജനിച്ചു. ബാർത്തിന് ഒരു വയസുള്ളപ്പോൽ അച്ചൻ യുദ്ധരംഗത്തുവെച്ച് കൊല്ലപ്പെട്ടു. പാരീസിലെ പ്രാഥമിക വിദ്യാഭ്യാസത്തിനു ശേഷം തെക്കുപടിഞ്ഞാറൻ ഫ്രാൻസിലെ ബയോണിലേക്ക് പോയി. ഒരു ക്ഷയരോഗിയായി യൗവനകാലം കഴിക്കേണ്ടിവന്ന ബാർത്ത് നിരവധി നാടുകളിൽ പിന്നീട് അദ്ധ്യാപകനായി പ്രവർത്തിച്ചു. റുമാനിയ, ഈജിപ്ത്, ന്യൂയോർക്ക് എന്നിവിടങ്ങളിലെ ജോലികൾക്കുശേഷം 1977-ൽ പാരീസിലെ കോളേജ് ഓഫ് ഫ്രാൻസിൽ സാഹിത്യ ചിഹ്നവിജ്ഞാനീയത്തിന്റെ പ്രൊഫസറായി നിയമിക്കപ്പെട്ടു. ഒരു ബുദ്ധിജീവി എന്ന നിലയിൽ ബാർത്തിന്റെ ജീവിതത്തിന് നിരവധി പരിണാമദശകളുണ്ട്. മാർക്സിസത്തിന്റേയും അസ്തിത്വവാദത്തിന്റേയും സ്വാധീനവലയത്തിൻ കീഴിലായിരുന്നു ചെറുപ്പകാലത്ത് ബാർത്ത്. ഒരു ഘടനാവാദി എന്ന നിലയിൽ പിൽകാലത്ത് ശ്രദ്ധിക്കപ്പെട്ട അദ്ദേഹം ഒടുവിൽ ഉത്തരഘടനാവാദത്തിന്റെ വക്താവും പ്രയോക്താവുമായി മാറി. സാംസ്കാരികവിമർശനത്തിന്റെ മണ്ഡലത്തിലേക്കും പിൽകാലത്ത് അദ്ദേഹം ആകൃഷ്ടനായിത്തീർന്നു. 'ഗ്രന്ഥകാരന്റെ മരണം' എന്ന അദ്ദേഹത്തിന്റെ ആശയം ധൈഷണികലോകത്ത് വലിയ ചർച്ചക്ക് വഴിതെളിച്ചു. 1980-ൽ അന്തരിച്ചു.
## ഇംഗ്ലീഷിലേക്ക് വിവർത്തനം ചെയ്യപ്പെട്ട പ്രധാനകൃതികൾ
*റൈറ്റിങ്ങ് ഡിഗ്രി സീറോ(1967)
*മിത്തോളജീസ് (1972)
*ഓൺ റസീൻ(1964)
*ക്രിട്ടിക്കൽ എസ്സേയ്സ്(1974)
*എലിമെന്റ്സ് ഓഫ് സെമിയോളജി(1964)
*ക്രിറ്റിസിസം ആൻഡ് ട്രൂത്ത് (1987)
*ദ ഫാഷൻ സിസ്റ്റം(1985)
*എസ്/സെഡ്(1974)
*ദ എമ്പയർ ഓഫ് സൈൻസ്(1983)
*സാഡ്, ഫ്യൂറിയോ, ലൊയോള(1976)
*ദ പ്ലഷർ ഓഫ് ദ ടെക്റ്റ് (1975)
*ബാർത്ത് ബൈ ബാർത്ത്(1977)
*എ ലവേർസ് ഡിസ്കോഴ്സ് (1978)
*ക്യാമറ ല്യൂസിഡ(1982)
*ദ സെമിയോടിക് ചലഞ്ച്(1988)

## മറ്റുള്ളവർ സമാഹരിച്ച് പ്രസിദ്ധപ്പെടുത്തിയ കൃതികൾ
*ഇമേജ്-മ്യൂസിക്ക്-ടെക്റ്റ് 
*ദ ഗ്രെയിൻ ഓഫ് ദ വോയിസ് : ഇന്റർവ്യൂസ് (1962-80)
*എ ബാർത്ത്സ് റീഡർ
*ദ റസ് ൾ ഓഫ് ദ ലാംഗ്വേജ്

## അവലംബം

വർഗ്ഗം:1915-ൽ ജനിച്ചവർ
വർഗ്ഗം: 1980-ൽ മരിച്ചവർ
വർഗ്ഗം:നവംബർ 12-ന് ജനിച്ചവർ
വർഗ്ഗം:മാർച്ച് 24-ന് മരിച്ചവർ

വർഗ്ഗം:ഫ്രഞ്ച് എഴുത്തുകാർ

be-x-old:Ралан Барт
ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റ്, കോഴിക്കോട്

ഭാരത സർക്കാർ രൂപവത്കരിച്ച ഏഴു ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്മെന്റുകളിൽ ഒന്നാണ് **ഇന്ത്യൻ ഇൻസ്റ്റിറ്റ്യൂട്ട്സ് ഓഫ് മാനേജ്‌മെന്റ് കോഴിക്കോട്**.  1996-ൽ കേരള സർക്കാറിന്റെ സഹകരണത്തോടെയാണ്‌ ഈ സ്ഥാപനം ആരംഭിച്ചത്. കേരളത്തിലെ കോഴിക്കോട് ജില്ലയിൽ കുന്ദമംഗലം ഗ്രാമപഞ്ചായത്തിലാണ് ഈ സ്ഥാപനം സ്ഥിതി ചെയ്യുന്നത്.

## ചിത്രശാല


പ്രമാണം:IIM calicut front gate.jpg|ഐ.ഐ.എം. കോഴിക്കോട് കവാടം

Image:IIM Kozhikode Aerial View s.jpg|ഏരിയൽ കാഴ്ച


## പുറത്തു നിന്നുള്ള കണ്ണികൾ
* IIMK Official Website
* IIM Kozhikode Student Website 
* IIMK Alumni Website 
* IIMK Centre for Excellence 
* IIMK Summer Placements 2008 
* IIMK Final Placements 2008 
* Pan-IIM Alumni Association 
* Backwaters, the festival 

വർഗ്ഗം:ഇന്ത്യൻ ഇൻസ്റ്റിറ്റ്യൂട്ട് ഓഫ് മാനേജ്‌മെന്റുകൾ
ഫയൽ ട്രാൻസ്‌ഫർ പ്രോട്ടോകോൾ

ഇന്റർനെറ്റ് പോലെ ടി.സി.പി./ഐ.പി. മാതൃക അധിഷ്ഠിതമായി പ്രവർത്തിക്കുന്ന നെറ്റ്വർക്കുകളിൽ ഫയലുകൾ പരസ്പരം കൈമാറുന്നതിനും, കൈകാര്യം ചെയ്യുന്നതിനുമുപയോഗിക്കുന്ന അടിസ്ഥാന നെറ്റ്‌വർക്ക് പ്രോട്ടോകോൾ ആണ്‌ **ഫയൽ ട്രാൻസ്‌ഫർ പ്രോട്ടോകോൾ** (**എഫ്.ടി.പി.)**.ക്ലയന്റ് സെർവർ ആർക്കിടെക്‌ചർ ഉപയോഗിച്ച് പ്രവർത്തിക്കുന്ന ഈ പ്രോട്ടോകോളിൽ ക്ലയന്റിലെയും സെർവറിലെയും ഡാറ്റ പ്രത്യേകം പ്രത്യേകമായി കൈകാര്യം ചെയ്യുന്നതിനു സാധിക്കും.രൂപമെടുത്ത ആദ്യകാലങ്ങളിൽ കമാന്റ് ലൈൻ ഇന്റർഫേസുകളുപയോഗിച്ച് മാത്രമായിരുന്നു ഈ പ്രോട്ടോകോൾ ഉപയോഗിച്ചിരുന്നത്. എന്നാലിന്ന് എല്ലാ ഓപ്പറേറ്റിംഗ് സിസ്റ്റങ്ങൾക്കും ഗ്രാഫിക്കൽ യൂസർ ഇന്റർഫേസുകൾ ലഭ്യമാണ്‌. പ്രോഗ്രാമുകളുപയോഗിച്ച് നെറ്റ്‌വർക്കിലെ കമ്പ്യൂട്ടറുകളിലേക്ക് ഫയലുകൾ അയക്കുന്നതിനും ഈ നേ൪മുറ ഉപയോഗിക്കുന്നുണ്ട്. കമ്പ്യൂട്ടർ ഭാഷകളിലെ നെറ്റ്വർക്ക് എ.പി.ഐ.കൾ ഉപയോഗിച്ചാണിത് സാദ്ധ്യമാകുന്നത്. എഫ്‌ടിപി ഉപയോക്താക്കൾക്ക്  ടെക്‌സ്‌റ്റ് സൈൻ-ഇൻ പ്രോട്ടോക്കോൾ ഉപയോഗിച്ച് സ്വയം പ്രാമാണീകരിക്കാം, സാധാരണയായി ഒരു ഉപയോക്തൃനാമത്തിന്റെയും പാസ്‌വേഡിന്റെയും രൂപത്തിൽ, എന്നാൽ ഇത് അനുവദിക്കുന്നതിനായി സെർവർ കോൺഫിഗർ ചെയ്‌തിട്ടുണ്ടെങ്കിൽ അജ്ഞാതമായി കണക്റ്റുചെയ്യാനാകും. ഉപയോക്തൃനാമവും പാസ്‌വേഡും പരിരക്ഷിക്കുകയും ഉള്ളടക്കം എൻക്രിപ്റ്റ് ചെയ്യുകയും ചെയ്യുന്ന സുരക്ഷിതമായ സംപ്രേക്ഷണത്തിന്, എഫ്ടിപി പലപ്പോഴും എസ്എസ്എൽ/ടിഎൽഎസ്(SSL/TLS) (FTPS) അല്ലെങ്കിൽ എസ്എസ്എച്ച്(SSH) ഫയൽ ട്രാൻസ്ഫർ പ്രോട്ടോക്കോൾ (SFTP) ഉപയോഗിച്ച് സുരക്ഷിതമാക്കുന്നു.

ഓപ്പറേറ്റിംഗ് സിസ്റ്റങ്ങൾക്ക് ഗ്രാഫിക്കൽ യൂസർ ഇന്റർഫേസുകൾ ഉണ്ടാകുന്നതിന് മുമ്പ് വികസിപ്പിച്ചെടുത്ത കമാൻഡ്-ലൈൻ പ്രോഗ്രാമുകളാണ് ആദ്യത്തെ എഫ്ടിപി ക്ലയന്റ് ആപ്ലിക്കേഷനുകൾ, അവ ഇപ്പോഴും മിക്ക വിൻഡോസ്(Windows), യുണിക്സ്(Unix), ലിനക്സ്(Linux) ഓപ്പറേറ്റിംഗ് സിസ്റ്റങ്ങളിലും ഷിപ്പ് ചെയ്യപ്പെടുന്നു. ഡെസ്‌ക്‌ടോപ്പുകൾ, സെർവറുകൾ, മൊബൈൽ ഉപകരണങ്ങൾ, ഹാർഡ്‌വെയർ എന്നിവയ്‌ക്കായി നിരവധി സമർപ്പിത എഫ്‌ടിപി ക്ലയന്റുകളും ഓട്ടോമേഷൻ യൂട്ടിലിറ്റികളും വികസിപ്പിച്ചെടുത്തിട്ടുണ്ട്, കൂടാതെ എച്ച്ടിഎംഎൽ എഡിറ്റേഴ്സ്, ഫയൽ മാനേജർമാർ തുടങ്ങിയ പ്രോഡക്ടിവിറ്റി ആപ്ലിക്കേഷനുകളിൽ എഫ്‌ടിപി ഉൾപ്പെടുത്തിയിട്ടുണ്ട്.
## പുറമെ നിന്നുള്ള കണ്ണികൾ
* RFC 959 – File Transfer Protocol
* RFC 1579 – Firewall Friendly FTP
* RFC 2228 – FTP Security Extensions
* RFC 2428 – FTP Extensions for IPv6 and NATs
* RFC 2640 – Internationalization of the File Transfer Protocol
* RFC 3659 – Extensions to FTP

;സെർവറുകൾ
* VsFTPd (Unix)
* ProFTPd (Unix)
* Pure-FTPd (Unix)
* FileZilla Server (Windows)
* FTP Server Test (Online)

;പ്രോട്ടോകോൾ
* Raw FTP Command List
* FTP Sequence Diagram 

## അവലംബം